hotchpotch/miracl-hf-unified huggingface dataset:
শিপ রক
শিপ রক-কে বলা হয় 'রক উইথ উইংস' অথবা 'উইংড রক' অর্থাৎ ডানাযুক্ত পাহাড়। এটি একধরণের 'মন্যাড্‌নক' যা ম্যাক্সিকোর নাভাজো জাতির উচ্চ মরুভূমিরও ১,৫৩৮ ফুট উপর পর্যন্ত বিস্তৃত। এর শীর্ষ টিলা সমুদ্র্রপৃষ্ঠ থেকে ৭,১৭৭ ফুট উঁচু। এটি শিপ রক শহরের ১০.৭৫ মাইল দক্ষিণ পর্যন্ত বিস্তৃত। শিপ রক শহরটি সর্বোচ্চ চূড়া অর্থাৎ শিপ রক নামক মন্যাড্‌নক পাথরের নামে নামকরণ করা হয়েছে।
চার কোণ বিশিষ্ট শিপ রক পাথরটি নাভাজো জাতি দ্বারা নিয়ন্ত্রিত। শিপ রক নাভাজো জাতির ধর্ম, উপকথা এবং ঐতিহ্যের ক্ষেত্রে এক গুরুত্বপূ্র্ণ ভূমিকা পালন করে। এটি প্রাচীন পুয়েবলো মানুষদের বাসস্থানের কেন্দ্রে। প্রাচীন পুয়েবলো মানুষেরা হলো প্রাগৈতিহাসিক আদি আমেরিকান, দক্ষিণ যুক্তরাষ্ট্র'র সংস্কৃতি অনুযায়ী এদেরকে  অ্যানাসাজি বলা হয়। শিপ রক পাহাড়টি ফটোগ্রাফার এবং পর্বত আররোহীদের কাছে একটি আকর্ষণীয় স্থান। এছাড়াও কিছু সিনেমা এবং উপন্যাসে শিপ রক দেখা যায়।
নাভাজো জাতিরা এই উচ্চ শৃঙ্গ-কে বলে "Tsé Bitʼaʼí ", 'ডানাযুক্ত পাহাড়' নামটি মূলত একটি কিংবদন্তী পাখির স্বরণে নামকরণ করা হয়েছে। ধারণা করা হয় কোনো এক পাখি নাভাজো জাতিকে পথিবীর উত্তরাংশ থেকে বর্তমানের স্থানটিতে নিয়ে এসেছে। শিপ রক নামটি ১৯শতকের 'ক্লিপার' নামক একটি জাহাজের উচ্চ চূড়া এর নাম থেকে নেওয়া হয়েছে। United States Geological Survey'র একটি মানচিত্র নির্দেশ করে যে 'শিপ রক' নামটি ১৮৭০ সাল থেকে ব্যবহৃতপ হয়ে আসছে।
৪৮ নং ওয়ার্ড, কলকাতা পৌরসংস্থা
৪৮ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বউবাজার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।
৪৮ নং ওয়ার্ডের সীমানা নিম্নরূপ: উত্তর দিকে সুরেন্দ্রলাল পাইন লেন, মধু গুপ্ত লেন ও সিদ্ধেশ্বর চন্দ্র লেন; পূর্ব দিকে শশীভূষণ দে স্ট্রিট ও রাজা রামমোহন রায় সরণি; দক্ষিণ দিকে হৃদয়রাম বন্দ্যোপাধ্যায় লেন এবং পশ্চিম দিকে চাঁদনি চক স্ট্রিট, খয়রু প্লেস ও কলেজ স্ট্রিট।
৪৯ নং ওয়ার্ড, কলকাতা পৌরসংস্থা
৪৯ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বউবাজার ও শিয়ালদহ অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।
৪৯ নং ওয়ার্ডের সীমানা নিম্নরূপ: উত্তর দিকে সুরেন্দ্রলাল পাইন লেন ও সূর্য সেন স্ট্রিট; পূর্ব দিকে আচার্য প্রফুল্লচন্দ্র রোড ও আচার্য জগদীশচন্দ্র বসু রোড (বিদ্যাপতি সেতু সহ); দক্ষিণ দিকে বিপিনবিহারী গাঙ্গুলি স্ট্রিট এবং পশ্চিম দিকে রাজা রামমোহন রায় সরণি।
৫০ নং ওয়ার্ড, কলকাতা পৌরসংস্থা
৫০ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বউবাজার ও মৌলালি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।
৫০ নং ওয়ার্ডের সীমানা নিম্নরূপ: উত্তর দিকে বিপিনবিহারী গাঙ্গুলি স্ট্রিট; পূর্ব দিকে আচার্য জগদীশচন্দ্র বসু রোড ও বিদ্যাপতি সেতুর কিয়দংশ; দক্ষিণ দিকে সুরেন্দ্রনাথ বন্দ্যোপাধ্যায় রোড এবং পশ্চিম দিকে শশীভূষণ দে স্ট্রিট।
৪৬ নং ওয়ার্ড, কলকাতা পৌরসংস্থা
৪৬ নং ওয়ার্ড, কলকাতা পৌরসংস্থা হল কলকাতা পৌরসংস্থার ৬ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে চৌরঙ্গি, এসপ্ল্যানেড ইস্ট ও ধর্মতলা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।
৪৬ নং ওয়ার্ডের সীমানা নিম্নরূপ: উত্তর দিকে লরেন্স রোড, লালবাজার স্ট্রিট, বিপিনবিহারী গাঙ্গুলি স্ট্রিট, লেনিন সরণি ও গণেশচন্দ্র অ্যাভিনিউ; পূর্ব দিকে স্ট্র্যান্ড রোড, জওহরলাল নেহেরু রোড, মির্জা গালিব স্ট্রিট, রানি রাসমণি রোড, চাঁদনি চক স্ট্রিট, খয়রু প্লেস ও বো স্ট্রিট; দক্ষিণ দিকে লালবাজার স্ট্রিট, লরেন্স রোড, নেলি সেনগুপ্ত সরণি ও আউটরাম রোড এবং পশ্চিম দিকে ইন্দিরা গান্ধী সরণি, মার্ক্স-এঞ্জেলস বীথি, হেমন্ত বসু সরণি ও বিনয়-বাদল-দীনেশ বাগ ইস্ট।
আন্দিজান
আন্দিজান (; ; ) উজবেকিস্তানের একটি বিখ্যাত শহর। আন্দিজান অঞ্চলের প্রশাসনিক, অর্থনৈতিক ও সাংস্কৃতিক কেন্দ্রস্থল হিসেবে এটি পরিচিত। উজবেকিস্তান-কিরগিজস্তানের সীমান্তবর্তী ফারগানা উপত্যকার দক্ষিণ-পূর্বাংশে আন্দিজান অবস্থিত। ফারগানা উপত্যকার অন্যতম প্রাচীন শহর হিসেবে এর সবিশেষ পরিচিতি রয়েছে।
সমুদ্র স্তর থেকে ৪৫০ মিটার উঁচুতে আন্দিজানে অবস্থান। উত্তর-পূর্ব আসাকা থেকে ২২ কিলোমিটার ও দক্ষিণ-পূর্ব নামানগান থেকে ৬৮.৬ দূরে এর অবস্থান। ২০০০ সালে এ শহরের জনসংখ্যা ৩৩৩,৪০০জন ছিল। অনেক জাতিগোষ্ঠীর লোক এ শহরে বাস করছে। তবে, উজবেকের সংখ্যাই অধিক।
শহরের নামকরণ সম্পর্কে প্রকৃত তথ্য জানা যায়নি। দশম শতাব্দীতে আরবের ভৌগলিকগণ শহরটিকে আন্দুকান, আন্দুগান বা আন্দিগান নামে পরিচিতি ঘটিয়েছেন। প্রচলিত তথ্য অণুযায়ী তুর্কি উপজাতীয় আন্দি বা আদক/আজক নাম থেকে এ শহরের নামকরণ হয়েছে।
অষ্টাদশ শতকে কোকান্দের খানাতে গঠন করা হলে আন্দিজান থেকে কোকান্দে রাজধানী স্থানান্তর করা হয়। ঊনবিংশ শতকের মধ্যভাগে রুশ সাম্রাজ্য মধ্য এশিয়ার দেশগুলো নিজেদের করায়ত্ত্ব করে। ১৮৭৬ সালে রুশরা কোকান্দের খানাতেসহ আন্দিজান দখল করে।
১৮৯৮ সালে সুফী সাধক মাদালী ইশানের সমর্থকেরা শহরের রুশ ব্যারাকে আক্রমণ চালিয়ে ২২জনকে নিহত ও ১৬-২০জনকে আহত করে। এ প্রেক্ষিতে আক্রমণ পরিচালনাকারীদের ১৮জনকে ফাসীকাষ্ঠে ঝোলানো হয় ও ৩৬০জনকে নির্বাসন দেয়া হয়।
শহরের কিছু অংশে প্রত্নতত্ত্ববিদগণ সপ্তম ও অষ্টম শতকের নিদর্শন খুঁজে পেয়েছেন। ঐতিহাসিক প্রেক্ষাপটে আন্দিজান প্রাচীন বাণিজ্য পথ হিসেবে রেশম পথের কারণে গুরুত্বতা পেয়েছে। শহরটির অন্যতম পরিচিতি হচ্ছে ভারত উপমহাদেশে মুঘল সাম্রাজ্যের প্রতিষ্ঠাতা সম্রাট বাবরের জন্ম এখানে হয়েছে। তিমুরীয় আমলে বিশেষতঃ বাবরের রাজত্বকালে আন্দিজান এ অঞ্চলে বিশাল ও গুরুত্বপূর্ণ শহরের মর্যাদা পায়। ঐ সময়ে শহরে শিল্পকলা ও সংস্কৃতির প্রসার ঘটে।
১৬ ডিসেম্বর, ১৯০২ তারিখে বেশ কয়কেটি ভূমিকম্পে ৩০,০০০ বাড়ী-ঘর ধ্বংসস্তুপে পরিণত হয় ও প্রায় ৪,৫০০ অধিবাসী নিহত হন। ১৯১৭ সালে সোভিয়েত শাসনকালে উজবেক সোভিয়েত সমাজতান্ত্রিক প্রজাতন্ত্রের গুরুত্বপূর্ণ শিল্পনগরীতে পরিণত হয়। এ সময়ে ফারগানা উপত্যকাকে বিভক্ত করে তিনটি সোভিয়েত প্রজাতন্ত্রের অধীনে নিয়ে আসা হয়। তন্মধ্যে আন্দিজান উজবেক সোভিয়েত সমাজতান্ত্রিক প্রজাতন্ত্রের অংশে পরিণত হয়।
দ্বিতীয় বিশ্বযুদ্ধে অনেক সোভিয়েত নাগরিক আন্দিজান ও তার আশেপাশের এলাকায় আশ্রয় নেয়। নাৎসী অধ্যুষিত পোল্যান্ড থেকে ইহুদী শরণার্থীরা সাইবেরিয়া, মধ্য এশিয়ায় পাড়ি দেয়। তাঁদের কিছু অংশ ১৯৪১ সালের শুরুতে আন্দিজানে চলে আসে।
১৯৯০-এর দশকে আন্দিজান ও তার আশেপাশের এলাকায় রাজনৈতিক অস্থিতিশীলতা শুরু হয়। দারিদ্রতা ও ইসলামী মৌলবাদীদের কার্যক্রমে এ অঞ্চলে দুঃসহ পরিবেশের সৃষ্টি করে। এছাড়াও, ১৯৯১ সালে সোভিয়েত ইউনিয়নের পতনের পর গুরুতর অর্থনৈতিক ধাক্কা লাগে।
১৩ মে, ২০০৫ তারিখে জীবনযাত্রার মানের অধঃপতন ও সরকারের দুর্নীতির বিরুদ্ধে বিক্ষোভ করলে উজবেকিস্তানের সেনাবাহিনী অগণিত লোককে হত্যা করে যা আন্দিজান গণহত্যা নামে বৈশ্বিক অঙ্গণে পরিচিতি পায়। সরকারের পক্ষ থেকে ১৮৭জনের কথা বলা হলেও তা কয়েকশত ছিল। নিহতদের অনেককে গণকবরে সমাহিত করা হয়। এ ঘটনাকে উজবেক সরকার দেশে অস্থিতিশীলতা আনয়ণকল্পে ইসলামী আন্দোলনকারীদের ও বিক্ষোভকারীদেরকে হিজব উত-তাহিরি’র কাজ হিসেবে আখ্যায়িত করে।
আল ফারুক ওমর বিন আল খাত্তাব মসজিদ
আল ফারুক ওমর বিন আল খাত্তাব মসজিদ () সংযুক্ত আরব আমিরাতের দুবাইয়ে অবস্থিত একটি মসজিদ। মসজিদটি ইসলামের দ্বিতীয় খলিফা উমর ইবনুল খাত্তাবের নামে নামকরণ করা হয়েছে। মূল আল ফারুক ওমর বিন আল খাত্তাব মসজদটি একই জায়গায় ১৯৮৬ সালে স্থাপন করা হয়।
২০০৩ এবং ২০১১ এ খালাফ আহমেদ আল হাবতুর এর নির্দেশে মসজিদটির দুইবার সংস্কার কাজ করা হয়। এটি জনসাধারণের জন্য ২৯ অক্টোবর ২০১১ খোলে দেয়া হয়।
আল ফারুক ওমর বিন আল খাত্তাব মসজিদে ২০০০ জন মুসল্রি একসাথে সালাত আদায় করতে পারে এবং মসজিদটিকে সংযুক্ত আরব আমিরাতে বৃহত্তম মসজিদ হিসেবে বিবেচনা করা হয়। জুমেইরাহ শাহী মসজিদ এবং দুবাইয়ের প্রয়াত শেখ যায়েদ বিন সুলতান আল নাহিয়ান মসজিদের পর তৃতীয় মসজিদ হিসেবে এই মসজিদের দরজা অমুসলিমদেরও প্রবেশের অনুমতি রয়েছে।
আল ফারুক ওমর বিন আল খাত্তাব মসজিদ এবং কেন্দ্র ইসলামি বিশিষ্ট ব্যক্তিত্ব শেখ আহমদ আল নাহাস, হারাম আল মাকি মসজিদের মোয়াজ্জেনকে উষ্ণ অর্ভ্যথনা জানায়।
মসজিদের দেয়ালে খোদিত নকশা ইস্তানবুলের সুলতান আহমেদ মসজিদের নকশায় অণুপ্রাণিত হয়ে অঙ্কন করা হয়েছে এবং এই নকশায় আন্দালুশীয় বৈশিষ্ট্য রয়েছে। আন্দালুশীয় শিল্প একটি ইসলামি শিল্পকর্ম। ৭১১ খ্রিষ্টাব্দে মুর মুসলিমরা প্রথমবারের মতে দক্ষিণ স্পেনে জয় করেন। এটির প্রভাব মসজিদের ভিতর এবং বাহির উভয় স্থানে সুস্পষ্ট। ঐ নকশাগুলো ৬০ জন মরক্কেীয় কারিগর কর্তৃক খোদিত হয়েছে।
মসজিদটির ভিতরের নকশায় বিভিন্ন প্রকারের বৈশিষ্ট্য রয়েছে। মসজিদের গালিচা বিশেষভাবে জার্মানীতে তৈরী করা হয়েছে; নতুন প্রযুক্তির শীতাতপ নিয়ন্ত্রণ যন্ত্রের ব্যবস্থা করা হয়েছে। মূল গম্বুজটির উচ্চতা প্রায় ৩০ মিটার। মসজিদটিতে ছোট বড় আরো ১৫টি গম্বুজসহ ৪টি অতিরিক্ত ছোট গম্বুজ রয়েছে যেগুলো মূল গম্বুজটিকে ঘিরে রেখেছে।
শাহ নিমাতুল্লাহ ওয়ালি
শাহ নিমাতুল্লাহ বা শাহ নিমাতুল্লাহ ওয়ালি (১৩৩০-১৪৩১)(, "নেমাতুল্লাহ", "নিমাতাল্লাহ" এবং "নি’মাত আল্লাহ" হিসেবে উচ্চারিত হয়ে থাকে, চৌদ্দতম এবং পনেরতম শতাব্দির একজন সুফি তরিকার পীর এবং পন্ডিত ছিলেন। তাকে নিমাতুল্লাহি তরিকার প্রবর্তক হিসেবে বিবেচনা করা হয়।
নিমাতুল্লাহ সিরিয়ার আলেপ্পুতে জন্মগ্রহণ করেন। তার জীবনীকার আব্দ আল-রাজ্জাক কিরমানি এবং আব্দ আল আযিয ওয়াইজের গ্রন্থ থেকে পাওয়া যায় যে, নিমাতুল্লাহর বংশ পরম্পরা ইসলামের সপ্তম ইমাম ইমাম মুসা কাজিম এর থেকে শুরু হয়েছে।
নিমাতুল্লাহ ব্যাপকভাবে মুসলিম বিশ্ব ভ্রমণ করেন, অনেক পীরের দর্শনশাস্ত্রের জ্ঞান অর্জন করেন, কিন্তু এমন কোন পীরের সন্ধান পাননি যার হাতে বায়াত দানের মাধ্যমে তাকে পীর হিসেবে গ্রহণ করবেন।নিমাতুল্লাহ প্রসিদ্ধ ইসলামি পন্ডিত, দার্শনিক এবং আধ্যাত্বিক সুফি ইবনে আরাবির লেখনির উপর ব্যাপক গবেষণা করেন।
নিমাতুল্লাহ মক্কা শরীফে আব্দুল্লাহ ইয়াফির সাথে দেখা করেন এবং পরবর্তীকালে তার শিষ্যত্ব গ্রহণ করেন।তিনি তার গুরুর সাথে ৭ বছর ধরে গভীর গবেষণায় নিমগ্ন ছিলেন। আধ্যাত্বিকতার ছোঁয়ায় পরিবর্তনের পর, তিনি আবারো বিশ্বময় সফরে বের হন, তবে এবার স্রষ্টা জ্ঞানে জ্ঞানী গুরু হিসেবে।
নি’মাতুল্লাহ সাময়িকভাবে সামারকান্দের নিকটে মধ্য এশীয় সিল্ক রোডে বসবাস করতেন।এটি সেই জায়গা যেখানে তিনি তামেরলেইন বিজয়ীর সাথে সাক্ষাত করেছিলেন, কিন্তু পার্থিব শাসকের সাথে দ্বন্দ এড়ানোর জন্য; নি’মাতুল্লাহ ঐ এলাকাটি তাড়াতাড়ি ত্যাগ করেন এবং অবশেষে কেরমানের বালোচ অঞ্চলে বসতি গড়েন। ইরানের মাহানে তার মাজার অবস্থিত।
নি’মাতুল্লাহর মৃত্যুর পরপরই, তার খ্যাতি পার্সিয়া এবং ভারত জুড়ে ছড়িয়ে পড়ে (যদিও ভারতে তার উপস্থিতি তেমন উল্লেখযোগ্য ছিল না) এবং বলা হয়ে থাকে বর্তমানে তার নামে যে তরিকা প্রচলিত রয়েছে সে তরিকায় তিনি বহু অনুসারীর বায়াত গ্রহণ করেছেন।
শাহ খলিলুল্লাহর সমাধি বিদার দূর্গের বাহিরে অবস্থিত এবং ছুকন্দি হিসেবে পরিচিত। বর্তমানে সমাধিটি ভারতীয় প্রত্নতাত্ত্বিক জরিপের নিয়ন্ত্রণে রয়েছে।শাহ মীর ঢেকানি, শামস আল দিন ঢেকানি এবং রেযা আল শাহ ঢেকানসহ অনেক কুতুব (পীর) থেকে শাহ খলিলুল্লাহ আধ্যাত্বিক প্রতিনিধিত্ব অর্জন করেন।
ইরানের মাহানে তার মাজার অবস্থিত।
কুমার নদী
কুমার নদী শব্দটি দ্বরা সাধারণত নিম্নের নদীগুলোকে বোঝায়।
নদী
আবদুর রহমান ওয়াহিদ
আবদুর রহমান ওয়াহিদ ( ; জন্ম: ৭ সেপ্টেম্বর, ১৯৪০ - মৃত্যু: ৩০ ডিসেম্বর, ২০০৯) পূর্ব জাভার জমবাং এলাকায় জন্মগ্রহণকারী ইন্দোনেশিয়ার বিশিষ্ট রাজনৈতিক নেতা ছিলেন। ১৯৯৯ থেকে ২০০১ সাল পর্যন্ত ইন্দোনেশিয়ার রাষ্ট্রপতির দায়িত্ব পালন করেন। নাহদাতুল উলামা’র দীর্ঘকালীন সভাপতি ও ন্যাশনাল এওয়াকেনিং পার্টির (পিকেবি) প্রতিষ্ঠাতা তিনি। ১৯৯৮ সালে সুহার্তো’র পদত্যাগের পর তিনি ইন্দোনেশিয়ার প্রথম নির্বাচিত রাষ্ট্রপতি।
জন্মকালীন সময়ে তাঁর নাম ছিল ‘আবদুররহমান আদ-দাখিল’। আবদুল ওয়াহিদ হাসিম ও সিতি সলিচাহ তাঁর বাবা-মা। পাঁচ ভাই-বোনের মধ্যে তিনি জ্যেষ্ঠ সন্তান। তাঁর বাবা জাতীয়তাবাদী আন্দোলনের সাথে যুক্ত ছিলেন। জাকার্তায় ক্রিস প্রাইমারী স্কুলে অধ্যয়ন করেন। এরপর তিনি মাতরামান পারওয়ারি প্রাইমারী স্কুলে পড়েন। জ্ঞানের ক্ষেত্র প্রসারকল্পে তাঁর বাবা তাঁকে অ-মুসলিম বই, সাময়িকী ও সংবাদপত্র অধ্যয়নে উৎসাহিত করতেন। ১৯৫২ সালে ধর্মবিষয়ক মন্ত্রী থেকে বাবার পদত্যাগ স্বত্ত্বেও পরিবারটি জাকার্তায় থেকে যান। এপ্রিল, ১৯৫৩ সালে গাড়ী দুর্ঘটনায় তাঁর বাবার মৃত্যু ঘটে। ১৯৫৪ সালে জুনিয়র হাইস্কুলে পড়েন। ঐ বছর তিনি পাশ না করায় পুণরায় তাকে পরীক্ষায় অংশ নিতে হয়। মায়ের সিদ্ধান্ত মোতাবেক তাঁকে যোগিকার্তায় শিক্ষালাভের জন্য প্রেরণ করা হয়। ১৯৫৭ সালে জুনিয়র হাই স্কুল থেকে কৃতকার্য হন।
হাবিবি সরকারের বিরুদ্ধে থেকে মেঘবতী ও আমিয়েনের সাথে ১৯৯৯ সালের আইনসভার নির্বাচনের জন্য অপেক্ষা করতে থাকেন। নভেম্বর, ১৯৯৮ সালে সিগাঞ্জুরে নিজ বাসভবনে মেঘবতী, আমিয়েন ও দশম সুলতান হামেংকুবুউনো’র সাথে ঐকমত্যে পৌঁছেন। ৭ অক্টোবর, ১৯৯৯ তারিখে পিকেবি আনুষ্ঠানিকভাবে ওয়াহিদকে তাদের রাষ্ট্রপতি প্রার্থীরূপে ঘোষণা করে।
২০ অক্টোবর, ১৯৯৯ তারিখে ৩৭৩-৩১৩ ভোটে মেঘবতীকে পরাজিত করে ইন্দোনেশিয়ার চতুর্থ রাষ্ট্রপতি নির্বাচিত হন। ফলে মেঘবতীর সমর্থকেরা দাঙ্গায় মেতে উঠে। এরপর ২১ অক্টোবর, ১৯৯৯ তারিখে পিপিপি’র হামজা হাজকে হারিয়ে মেঘবতী উপ-রাষ্ট্রপতির দায়িত্ব পান।
টিএনআইয়ের সাথে ভাল সম্পর্ক ছিল না। নিজেদের ক্ষমতা প্রদর্শনে প্রেসিডেন্সিয়াল প্যালেসের দিকে তাক করে ট্যাঙ্ক ও ৪০,০০০ সেনা মোতায়েন করেন। ২৩ জুলাই, এমপিআর ওয়াহিদকে অভিশংসন ঘটিয়ে তাঁকে বরখাস্ত করে ও মেঘবতীকে রাষ্ট্রপতির দায়িত্ব দেয়। কিছুদিন তিনি প্রাসাদে থাকলেও শারীরিক অসুস্থতার কারণে মার্কিন যুক্তরাষ্ট্রে পাড়ি জমান।
সিন্তা নূরিয়া নাম্নী এক রমণীকে বিয়ে করেন। তাঁদের সংসারে চার কন্যা সন্তান রয়েছে। ডিসেম্বর, ২০০৯ সালের শেষার্ধ্বে তাঁর শরীর বেশ ভেঙ্গে পড়ে। কিডনী বিকল, হৃদরোগ ও ডায়াবেটিসের সমস্যা থাকায় ৩০ ডিসেম্বর সন্ধ্যা ৬:৪৫ ঘটিকায় তাঁর দেহাবসান ঘটে। রাষ্ট্রপতি সুসিলো বামবাং ইয়ুধনো তাঁকে দেখতে আসেন। ৩১ ডিসেম্বর রাষ্ট্রীয় মর্যাদায় তাঁকে সমাহিত করা হয় ও সাতদিনের জন্য রাষ্ট্রীয় পতাকা অর্ধ-নমিত থাকে। নিজ জন্মস্থান জমবাংয়ে দাদা ও পিতা-মাতার সাথে তাঁকে দাফন করা হয়।
মুহাম্মদ উসমান দামানি
মুহাম্মদ উসমান দামানি ()ঊনবিংশ শতাব্দির পাকিস্তানের বিখ্যাত মুসলিম পন্ডিত এবং নকশাবন্দি তরিকার পীর। নকশাবন্দিয়া তরিকার পীর হলেও তার গুরু বা পীর হতে তিনি আটটি তরিকার খেলাফত লাভ করেন।
১২৪৪ হিজরীতে উসমান দেরা ইসমাইল খান জেলার, বতমানে পাকিস্তান, লনি শহরে হযরত মৌলানা মুসা জানের পরিবারে জন্মগ্রহণ করেন।তার পিতা আছাকযাই বংশের এবং মাতা হযরত খাজা বান্দানেওয়াজ সৈয়দ মুহাম্মদ গেসুদারাজ রহিমাতুল্লাহ গুলবেরকা (ভারত) এর বংশধর। তার পরিবারের ইতিহাস খুবই সমৃদ্ধ এবং পিতা এবং মাতা উভয় ‍দিক হতে তিনি অনেক সম্মানিত।
তিনি খাজা দোস্ত মোহাম্মদ কান্ধারীর খলিফা এবং উত্তারিধকারী ছিলেন এবং দেরা ইসমাইল খান জেলার খানগাহ মুসা জাই শরীফের উত্তরসূরী ছিলেন।তার পীর তাকে আটটি তরিকার খেলাফত দান করেন, তরিকাগুলো হল নকশাবন্দি, মোজাদ্দেদিয়া, কাদেরিয়া, চিশতিয়াম সোহারাদিয়া, শাত্তারি, মাদারিয়া, কুবরিয়া এবং কালান্দারিয়া
তার লিখিত চিঠিপত্রগুলো তুহফা জাহিদিয়া নামক গ্রন্থ হিসেবে উদু ভাষাতে প্রকাশিত হয়। তার জীবনের শেষ বছরে, তিনি নতুন দুইজন অনুসারীর বায়াত দান গ্রহণ করেননি এবং তাদেরকে তার দুই প্রধান খলিফা/উত্তরাধিকারী যথাক্রমে তার পুত্র খাজা সিরাজউদ্দিন নকশাবন্দি এবং সৈয়দ লাল শাহ হামদানির কাছে যাওয়ার পরামশ দেন।
১৩১৪ হিজরীর ২২ শাবান মঙ্গলবারে তিনি মৃত্যুবরণ করেন এবং মুসা জাই শরীফে তার পীর খাজা দোস্ত মোহাম্মদ কান্ধারির সমাধির পাশেই তাকে সমাহিত করা হয়। তার জানাযা তার পুত্র খাজা সিরাজউদ্দিন নকশাবন্দি কতক পরিচালিত হয়েছিল।
খাজা মোহাম্মদ উসমান দামানি সুফিবাদের মোজাদ্দেদিয়া তরিকার সুফি ব্যক্তিত্ব, যা নকশাবন্দি তরিকার প্রধানতম শাখা। তার আধ্যাত্বিক বংশানুক্রম শেখ আহমদ শিরহিন্দি, হিজরি একাদশ শতাব্দির মোজাদ্দেদ, হয়ে হযরত মুহাম্মদ (সঃ) এ পৌছেছে।
কল্যাণী এক্সপ্রেসওয়ে
কল্যাণী এক্সপ্রেসওয়ে হল একটি , দুই-লেন বিশিষ্ট, টোল পথ। এই রাস্তাটি কলকাতা শহরের সঙ্গে নদিয়া জেলায় কলকাতার উপনগরী কল্যাণীর যোগসূত্র স্থাপন করেছে। কলকাতার উপকণ্ঠে উত্তর চব্বিশ পরগনা জেলার নিমতায় রাস্তাটি শুরু হয়ে কল্যাণী অবধি প্রসারিত হয়েছে। কলকাতা মেট্রোপলিটান ডেভেলপমেন্ট অথরিটি এই রাস্তাটি রক্ষণাবেক্ষণ ও নিয়ন্ত্রণ করে। এটিকে দুই লেনের রাস্তা থেকে চার লেনের রাস্তায় রূপান্তরিত করার পরিকল্পনা গৃহীত হয়েছে। হুগলি নদীর তীরে অবস্থিত সোদপুর, ব্যারাকপুর, নৈহাটি প্রভৃতি জনবহুল শহরের রাস্তার যানজট এড়াতে এই রাস্তাটি বাইপাস হিসেবে ব্যবহার করা হয়। কল্যাণী এক্সপ্রেসওয়ে শহরগুলির মধ্যে যাতায়াতের সময়কে গুরুত্বপূর্ণভাবে দুই ঘণ্টা থেকে এক ঘণ্টায় কমিয়ে এনেছে। সোদপুর, ব্যারাকপুর, বারাসত, মধ্যমগ্রাম, কাঁকনাড়া, খড়দহ ও কাঁচড়াপাড়া্র সঙ্গে এই রাস্তাটির সংযোগ-রক্ষাকারী গুরুত্বপূর্ণ ফিডার রোডগুলি প্রসারিত। অন্যান্য ছোটো শহরগুলির সঙ্গেও বিভিন্ন রাস্তার মাধ্যমে এই রাস্তাটি যুক্ত। ১ ও ২ নং রাজ্য মহাসড়ক ও ৩৪ নং জাতীয় সড়ক আলাদা আলাদা স্থানে এই রাস্তার সঙ্গে যুক্ত হয়েছে। বাঁশবেড়িয়ার কাছে ৬ নং রাজ্য মহাসড়কের সঙ্গে কল্যাণী এক্সপ্রেসওয়ের একটি সম্প্রসারিত অংশ যুক্ত হয়েছে ঈশ্বর গুপ্ত সেতু মারফৎ।
পাগারিয়া-শিলা নদী
পাগারিয়া-শিলা নদী বা পাগারিয়া নদী বাংলাদেশের ময়মনসিংহ জেলার ময়মনসিংহ সদর ত্রিশাল ও গফরগাঁও উপজেলার একটি নদী। নদীটির দৈর্ঘ্য প্রায় ৯৫ কিলোমিটার, গড় প্রস্থ ৪১ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাগারিয়া-শিলা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৩।
পাগারিয়া-শিলা নদী ময়মনসিংহ সদর উপজেলার দাপুনিয়া ইউনিয়নে প্রবহমান সুতিয়া নদী থেকে উৎপত্তি লাভ করে ময়মনসিংহ জেলার গফরগাঁও উপজেলার নিগাইর ইউনিয়নের ত্রিমোহনী পর্যন্ত প্রবাহিত হয়ে পুনরায় সুতিয়া নদীতে পতিত হয়েছে। এই নদীটি বারোমাসি প্রকৃতির নয়। বর্ষাকালে পানি প্রবাহ বেড়ে যায়, নদীটি বর্ষার পানিতে প্লাবিত হয়। শুষ্ক মৌসুমে স্থানীয় লোকেরা নদীতে আড়াআড়িভাবে মাটির বাঁধ দিয়ে পানি আটকে রাখে এবং সেই পানি সেচের কাজে ব্যবহার করে। এখন লোকজন কর্তৃক নদীর পাড় ভরাট করায় এর প্রশস্ততা দিন দিন কমে আসছে। এছাড়া পলির প্রভাবে এর তলদেশ ভরাট হওয়ায় অতীতের তুলনায় পানির প্রবহমানতাও হ্রাস পাচ্ছে। এই নদীতে জোয়ারভাটা খেলে না।
নদীটি উৎসমুখ থেকে পূর্বদিকে প্রবাহিত হয়ে বাড়েরা ইউনিয়নে প্রবেশ করেছে এবং বাড়েরা-ঘাগরা অঞ্চলে এটি বাড়েরা নদী নামে পরিচিত। ভাবখালি ইউনিয়নে এটি পাগারিয়া নাম ধারণ করেছে। নদীটি ত্রিশাল উপজেলার কানিহারি ইউনিয়নে এসে দুটি শাখায় বিভক্ত হয়েছে। বিভক্ত শাখা দুটি বালিপাড়া ইউনিয়নে গিয়ে পুনরায় একত্রিত হয়েছে। নদীটি আরো দক্ষিণমুখে প্রবাহিত হয়ে ময়মনসিংহ জেলার গফরগাঁও উপজেলার নিগাইর ইউনিয়নের ত্রিমোহনী পর্যন্ত প্রবাহিত হয়ে পুনরায় সুতিয়া নদীতে পতিত হয়েছে। প্রবাহপথে নদীটি সদর উপজেলার তিনটি ইউনিয়নে বাড়েরা নামে, ভাবখালি ইউনিয়ন এবং ত্রিশাল উপজেলা উপজেলার সীমানা পর্যন্ত পাগারিয়া নদী নামে এবং গফরগাঁও উপজেলায় শিলা নদী নামে পরিচিত।
গ্রহাণু বেষ্টনী
গ্রহাণু বেষ্টনী হল সূর্যকে কেন্দ্র করে আবর্তিত, মঙ্গল ও বৃহস্পতির কক্ষপথের মধ্যবর্তী স্থানে অবস্থিত, বেষ্টনী আকৃতি বিশিষ্ট সৌরজগতের অংশবিশেষ। অনিয়মিত আকার-আকৃতি বিশিষ্ট অসংখ্য গ্রহাণু ও গৌণ গ্রহ নামক সৌরজাগতিক বস্তু এ স্থান জুড়ে রয়েছে। পৃথিবীর নিকটবর্তী গ্রহাণু ও ট্রোজান গ্রহাণু থেকে আলাদাভাবে চিহ্নিত করার জন্য গ্রহাণু বেষ্টনী কে প্রধান গ্রহাণু বেষ্টনী বা প্রধান বেষ্টনী ও বলা হয়ে থাকে। বেষ্টনীর প্রায় অর্ধেক ভর এর সর্ববৃহৎ চারটি গ্রহাণু, যথা: সেরেস, ভেস্তা, প্যাল্যাস, ও হাইজিয়া - এর মাঝে নিহিত। গ্রহাণু বেষ্টনীর মোট ভর চাঁদের ভরের প্রায় ৪%, যা প্লুটোর চেয়ে যথেষ্টই কম, এবং প্লুটোর উপগ্রহ শ্যারনের (যার ব্যাস প্রায় ১২০০ কিমি) প্রায় দ্বিগুণ।
গ্রহাণু বেষ্টনীর একমাত্র বামন গ্রহ, সেরেসের ব্যাস প্রায় , অপরপক্ষে ভেস্তা, প্যাল্যাস ও হাইজিয়ার গড় ব্যাস এর কম। গ্রহাণু বেষ্টনীর বাকি সদস্যগুলো ক্রমশ আরও ক্ষুদ্র থেকে ক্ষুদ্রতর, ধূলিকাসদৃশ আকার-আকৃতি পর্যন্ত বিস্তৃত। বেষ্টনীর বস্তুগুলো এতটা হালকাভাবে বিস্তৃত যে অসংখ্য মানবশূণ্য নভোযান কোন প্রকার দূর্ঘটনা ছাড়াই একে অতিক্রম করেছে। তবুও, বড় গ্রহাণুর মাঝে সংঘর্ষ মাঝেমধ্যে ঘটে থাকে, যার ফলে গ্রহাণু পরিবারের সৃষ্টি হয়, যাদের কক্ষীয় বৈশিষ্ট্য ও গঠন উপাদান একই রকম। বেষ্টনীর একেকটি স্বতন্ত্র গ্রহাণুকে তাদের বর্ণালি অনুসারে শ্রেণিবিন্যস্ত করা হয় এবং অধিকাংশকেই: অঙ্গারময় (সি-শ্রেণী), সিলিকেট (এস-শ্রেণী) ও ধাতু সমৃদ্ধ (এম-শ্রেণী) - এই তিন শ্রেণীতে ভাগ করা হয়।
কেন্দ্রীয় গো-প্রজনন ও দুগ্ধ খামার
কেন্দ্রীয় গো-প্রজনন ও দুগ্ধ খামার মূলত একটি গবেষনা ও সেবামূলক প্রতিষ্ঠান।
প্রতিষ্ঠানটি ঢাকা বিভাগের ঢাকা জেলার অন্তর্গত সাভার উপজেলাধীন আশুলিয়া থানায় ঢাকা-আরিচা মহাসড়ক সংলগ্ন জাহাঙ্গীরনগর বিশ্ববিদ্যালয়ের বিপরীত পাশে অবস্থিত।
১৯৫৯ সালে প্রতিষ্ঠিত হওয়া এই প্রতিষ্ঠানের আয়তন ৭৯২.৮৭ একর।
বাংলাদেশে উন্নত জাতের ষাড় ও ষাড়ের বীজ শুধুমাত্র এই খামারেই উৎপাদিত হয় এবং সারা বাংলাদেশে তা বিতরণ করা হয়।
সেন্ট্রাল ব্যাঙ্ক অফ ইন্ডিয়া
সেন্ট্রাল ব্যাঙ্ক অফ ইন্ডিয়া হল ভারতের সরকারি ব্যাঙ্ক; যার মালিকানা ভারতের কেন্দ্রীয় সরকারের হাতে ন্যস্ত। এই ব্যাঙ্ক ভারতের বাণিজ্যিক ব্যাঙ্কগুলির মধ্যে পুরনোতম ব্যাঙ্ক। এর সদরদপ্তর ভারতের মুম্বাইতে অবস্থিত।
সেন্ট্রাল ব্যাঙ্ক অফ ইন্ডিয়া আসলে স্বদেশী আন্দোলনের প্রভাবে পার্সি বণিক সোরাবজি পোচখানওয়ালা, ও ফিরোজশাহ মেহতা দুজনে মিলে এর স্থাপন করেন। এর প্রথম অধ্যক্ষ ফিরোজশাহ মেহতা ছিলেন। পরে সোরাবজি পোচখানওয়ালা ব্যাঙ্ক টিকে রাষ্ট্রের সম্পত্তি হিসেবে ঘোষিত করেন। এটি ভারতের প্রথম বাণিজ্যিক ব্যাঙ্ক।
প্রীতম সিং
প্রীতম খায়রা সিং (; , জন্মঃ ২ আগস্ট, ১৯৭৬), , একজন সিঙ্গাপুরীয় রাজনীতিবিদ এবং আইনজীবী। তিনি বিরোধীদলীয় আইনসভার সদস্য এবং ওয়ার্কারস পার্টির সভাপতি। তিনি ৭ মে, ২০১১ থেকে আলজুনিড গ্রুপ প্রতিনিধি নির্বাচকমণ্ডলী অনুযায়ী আইনসভার সদস্য হিসেবে দায়িত্ব পালন করছেন।
২০০৭ সালে সিং "ওপিনিয়ন এশিয়া" নামক এক অনলাইন মতামত জানাবার সিন্ডিকেট চালু করেন। "ওপিনিয়ন এশিয়া" মূলত এশীয় বিষয়সমূহ নিয়েই আলোচনা করত। পরবর্তীতে তিনি ২০০২ সাল পর্যন্ত একজন নিয়মিত সামরিক কর্মকর্তা হিসেবে এসএএফ-এ কর্মরত ছিলেন।
২০১১ সালের সাধারণ নির্বাচনে সিং পাচ-সদস্যের ওয়ার্কারস পার্টির অংশ হিসেবে নির্বাচনে অংশ নেন যা আলজুনিড গ্রুপ প্রতিনিধি নির্বাচকমণ্ডলী (জিআরসি) এর নির্বাচনে অংশগ্রহণ করেন। তিনি ছাড়াও দলে ছিলেন দলটির সেক্রেটারি-জেনারেল লো থিয়া খিয়াং, সিলভিয়া লিম (দলের সভাপতি), চেন শো মাও এবং মুহম্মদ ফয়সাল বিন আবদুল মানাপ। তাদের বিপকশে ছিল পিপলস অ্যাকশন পার্টি (পিএপি), যার নেতৃত্বে ছিলেন পররাষ্ট্র মন্ত্রণালয়ের জর্জ ইয়েও ও লিম হুয়ে হুয়া, সিন্থিয়া ফুয়া এবং জয়নুল আবেদিন বিন মোহাম্মদ রাশেদ। ওয়ার্কারস পার্টি পিএপি'কে ৭২, ২৮৯ ভোট (৫৪.৭%) এবং ৫৯, ৮২৯ ভোটে (৪৫.২%) পরাজিত করে। এর মাধ্যমে সিঙ্গাপুরের ইতিহাসে প্রথমবারের মত কোনো জিআরসি'তে বিরোধী দল জয়লাভ করতে সমর্থ হয়।
নির্বাচনের পর থেকে সিং আইনসভায় ইউনোসের প্রতিনিধিত্ব করে আসছেন।
ওয়ার্কারস পার্টিতে সিং বর্তমানে দলের নির্বাহী পরিষদে অর্গানাইজিং সেক্রেটারী হিসেবে আছেন।
একই সাথে সিং সিঙ্গাপুর আইনজীবী সংস্থা ডোন্যাল্ডসন এন্ড বার্কিংশ-এর মামলা ও বিরোধ নিষ্পত্তি বিভাগের সহযোগী হিসেবে কর্মরত আছেন।
উডসভিল প্রাইমারি স্কুল, বেলভেডেরে প্রাইমারি স্কুল, সেন্ট থমাস সেকেন্ডারি স্কুল এবং জুরং জুনিয়র কলেজ থেকে সিং শিক্ষালাভ করেন। এরপর তিনি এসএএফ লোকাল স্টাডি অ্যাওয়ার্ডের মাধ্যমে সিঙ্গাপুর জাতীয় বিশ্ববিদ্যালয় থেকে ২০০০ সালে স্নাতক (সম্মান) লাভ করেন। ১৯৯৯ সালে তিনি শীর্ষ আন্ডারগ্র্যাজুয়েট স্টুডেন্ট রিডিং হিস্ট্রি এন্ড পলিটিক্যাল সায়েন্স হওয়ায় স্ট্রেইটস স্টিমশিপ পুরস্কার লাভ করেন। পরবর্তীতে তিনি চিভেনিং বৃত্তিলাভের মাধ্যমে যুক্তরাজ্যের কিং'স কলেজ লন্ডনে যুদ্ধবিদ্যা বিষয়ে ২০০৪ সালে স্নাতকোত্তর লাভ করেন। তিনি ২০০৫ সালে ইন্টারন্যাশনাল ইসলামিক ইউনিভার্সিটি মালয়েশিয়া থেকে ইসলামিক স্টাডিজের ওপর ডিপ্লোমা করেন। ২০০১ সালে তিনি সিঙ্গাপুর ম্যানেজমেন্ট বিশ্ববিদ্যালয় থেকে জুরিস ডক্টর সমাপ্ত করেন।
সুতিয়া নদী
সুতিয়া নদী বাংলাদেশের ময়মনসিংহ জেলার ময়মনসিংহ সদর, ত্রিশাল ও গফরগাঁও উপজেলার একটি নদী। নদীটির দৈর্ঘ্য ৯৮ কিলোমিটার, গড় প্রস্থ ৬১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সুতিয়া নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৮।
সুতিয়া নদী অববাহিকার আয়তন ৩৬ বর্গকিলোমিটার। নদীটি ময়মনসিংহ সদর উপজেলার পুরাতন ব্রহ্মপুত্র নদী থেকে বের হয়ে ময়মনসিংহ জেলার গফরগাঁও উপজেলার বানার নদীতে এই নদীতে সারাবছর পানিপ্রবাহ থাকে না। মৌসুমি প্রকৃতির এই নদীতে অক্টোবর হতে জুন মাস অবধি প্রবাহহীন অবস্থা থাকে। তবে জুলাই আগস্টের বর্ষা মৌসুমে পানির প্রবাহ বেশি হয়। এই সময় নদীতে পানির গভীরতা ৪ মিটারে পৌঁছায়। এই নদীতে জোয়ারভাটা খেলে না। নদীটিতে সাধারণত বন্যা হয় না।
কাওরাইদ নদী
কাওরাইদ নদী বাংলাদেশের ময়মনসিংহ জেলার গফরগাঁও উপজেলা এবং গাজীপুর জেলার শ্রীপুর উপজেলার একটি নদী।
কাওরাইদ নদী গফরগাঁও উপজেলার রাওনা বিল থেকে উৎপত্তি লাভ করে শ্রীপুর উপজেলার বানার নদীতে পতিত হয়েছে। বারোমাসি প্রকৃতির নয়। বর্ষাকালে পানি প্রবাহ বেড়ে যায়, যদিও নদীটিতে বন্যা হয় না। এই নদীতে জোয়ারভাটা খেলে না। এই নদীটির নামানুসারে শ্রীপুর উপজেলার একটি ইউনিয়নের নাম হয়েছে কাওরাইদ ইউনিয়ন এবং ঢাকা-ময়মনসিংহ রেলপথে কাওরাইদ রেলওয়ে স্টেশন নামে একটি রেলস্টেশন আছে।
পুরাতন ব্রহ্মপুত্র নদী
পুরাতন ব্রহ্মপুত্র নদী বাংলাদেশের উত্তর-কেন্দ্রীয় অঞ্চলের গাইবান্ধা, জামালপুর, শেরপুর, ময়মনসিংহ, কিশোরগঞ্জ ও নরসিংদী জেলার একটি নদী। নদীটির দৈর্ঘ্য ২৮৩ কিলোমিটার, গড় প্রস্থ ২০০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরাতন ব্রহ্মপুত্র নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৭।
পুরাতন ব্রহ্মপুত্র নদীটি জামালপুর জেলার দেওয়ানগঞ্জ উপজেলার ব্রহ্মপুত্র নদী থেকে শাখা হিসেবে বের হয়ে কিশোরগঞ্জ জেলার ভৈরব উপজেলায় মেঘনা নদীতে পতিত হয়েছে।
লি কুয়ান ইউ
লি কুয়ান ইউ, জিসিএমজি, সিএইচ, এসপিমেজে (জন্ম: ১৬ সেপ্টেম্বর, ১৯২৩ - মৃত্যু: ২৩ মার্চ, ২০১৫) স্ট্রেইট সেটেলম্যান্টসে (ব্রিটিশ আমলের সিঙ্গাপুর) জন্মগ্রহণকারী সিঙ্গাপুরের বিশিষ্ট রাজনীতিবিদ ছিলেন। সিঙ্গাপুরের প্রথম প্রধানমন্ত্রী হিসেবে মালয়েশিয়ার কাছ থেকে দেশ স্বাধীনতার পর ১৯৬৫ থেকে ১৯৯০ সাল পর্যন্ত দেশ পরিচালনা করেন। তিন দশকেরও অধিক সময় রাষ্ট্রপরিচালনার সাথে নিজেকে সম্পৃক্ত রাখেন। তাঁকে ‘সিঙ্গাপুরের স্বাধীনতার জনক’ হিসেবে আখ্যায়িত করা হয়। এছাড়াও তাঁর নেতৃত্বে এক প্রজন্মের মধ্যেই দেশটি তৃতীয় বিশ্ব থেকে প্রথম বিশ্বের দেশের রূপান্তরিত হয়।
হক্কা ও চীনা পেরানাকান বংশোদ্ভূত চতুর্থ প্রজন্মের সিঙ্গাপুরী তিনি। ১৯৩১ সালে তেলক কুরাউ ইংলিশ স্কুলে প্রাথমিক শিক্ষা গ্রহণ করেন। ১৯৩৫ সালে র‌্যাফল ইনস্টিটিউশনে ভর্তি হন। তাঁর সহপাঠী ও একমাত্র বালিকা এবং ভবিষ্যতের সহধর্মীনি কোয়া জিওক চু এখানেই পড়তেন। মেধাবী ছাত্রী হিসেবে কোয়া ইংরেজি ও অর্থনীতি বিষয়ে তাঁকে পরাজিত করতে পারতেন।
কেমব্রিজ বিশ্ববিদ্যালয়ের অধীনে ফিৎজউইলিয়াম কলেজ থেকে আইনে প্রথম শ্রেণীতে দ্বৈত তারকা প্রাপ্ত হন ও ডিগ্রী লাভ করেন। ১৯৫০ সালে মিডল টেম্পলে ব্যারিস্টার মনোনীত হন ও ১৯৫৯ পর্যন্ত আইনজীবী ছিলেন। ১৯৫৪ সালে পিপলস অ্যাকশন পার্টির (পিএপি) সহঃ প্রতিষ্ঠাতা হন ও ১৯৯২ সাল পর্যন্ত দলের মহাসচিব ছিলেন। ধারাবাহিকভাবে দলকে আটটি বিজয়ে নেতৃত্ব দেন। ১৯৬৩ সালে ব্রিটেনের ঔপনিবেশিক শাসন অবসানের পূর্ব পর্যন্ত প্রচারণা চালান। মালয়েশিয়া ফেডারেশন গঠিত হলে সিঙ্গাপুরকে মালয়, সাবাহ ও সারাওয়াকের সাথে একীভূত করা হয়। এরফলে জাতিগত বিরোধ ও রাজনৈতিক উত্তেজনার প্রেক্ষিতে দুই বছরের ব্যবধানে সিঙ্গাপুরের স্বাধীনতা অর্জিত হয়।
সংসদীয় নিয়ন্ত্রণে নিয়ে লি ও তাঁর মন্ত্রীপরিষদের সদস্যরা ঔপনিবেশিক আমলে কোনরূপ প্রাকৃতিক সম্পদবিহীন অনুন্নত অঞ্চলটি পরিচালনায় মনোনিবেশ ঘটান।
১৯৬৫ থেকে ১৯৯০ সালে প্রধানমন্ত্রী হিসেবে দেশ পরিচালনার পর পদত্যাগ করেন। তাঁর উত্তরসূরী গোহ চক তং তাঁকে জ্যেষ্ঠ মন্ত্রী হিসেবে মনোনীত করেন। এ পদে তিনি ২০০৪ সাল পর্যন্ত কর্মরত ছিলেন। পরবর্তীতে তাঁর জ্যেষ্ঠ সন্তান লি সিয়েন লুং দেশের তৃতীয় প্রধানমন্ত্রী হলে ২০১১ সাল পর্যন্ত তাঁকে মন্ত্রীপরিষদের উপদেষ্টা মনোনীত করেন। এরফলে তিনি ৫৬ বছর ধরে মন্ত্রী পর্যায়ের বিভিন্ন ধরণের দায়িত্ব সফলতার সাথে সমাপণ করেন। এছাড়াও, ২০১৫ সালে মৃত্যুর পূর্ব পর্যন্ত প্রায় ৬০ বছর তানজং পাগার নির্বাচনী এলাকা থেকে সংসদ সদস্য মনোনীত হয়েছেন।
তাঁর নীতির অন্যতম দিক হচ্ছে, অভিবাসিত জনগোষ্ঠী ও পাশ্চাত্য দেশসমূহের সাথে যোগাযোগ রক্ষাকল্পে ইংরেজিকে প্রধান ভাষা করা। তাঁর অনেকগুলো নীতি অদ্যাবধি লি কুয়ান ইউ স্কুল অব পাবলিক পলিসিতে শিক্ষা দেয়া হয়। জনবিক্ষোভ, প্রচারমাধ্যম নিয়ন্ত্রণসহ রাজনৈতিক প্রতিপক্ষের বিরুদ্ধে মামলা করার কারণে পশ্চিমাদের কাছ থেকে সমালোচিত হয়েছেন। কিন্তু, তিনি অর্থনৈতিক উন্নয়নে রাজনৈতিক স্থিতিশলীলতা আনয়ণ ও আইনের শাসন প্রয়োগ করাকেই এরজন্য দায়ী বলে জানান।
৩০ সেপ্টেম্বর, ১৯৫০ তারিখে কোয়া জিওক চুয়ের সাথে বৈবাহিক সম্পর্ক স্থাপন করেন। উভয়েই ইংরেজিকে তাঁদের মূল ভাষা হিসেবে ব্যবহার করতেন। ১৯৫৫ সালে ৩২ বছর বয়সে চীনা ভাষা শিখতে আরম্ভ করেন। যুব অবস্থায় জাপানী ভাষা শেখেন ও সিঙ্গাপুরে জাপানী আগ্রাসনকালীন তিনি জাপানী অনুবাদকের কাজ করেন। এ দম্পতির দুই পুত্র ও এক কন্যা রয়েছে। জ্যেষ্ঠ পুত্র সিঙ্গাপুর সেনাবাহিনীর ব্রিগেডিয়ার-জেনারেল ছিলেন ও ২০০৪ সালে সিঙ্গাপুরের প্রধানমন্ত্রী হন।
২৩ মার্চ, ২০১৫ তারিখে লুং তাঁর পিতার দেহাবসানের কথা ঘোষণা করেন। কিছুদিন জাতীয় শোক পালন করা হয়। ২৯ মার্চ রাষ্ট্রীয় পর্যায়ে তাঁকে সমাহিত করা হয়। এ সময় বিশ্বনেতারা উপস্থিত ছিলেন।
বিবিয়ানা নদী
বিবিয়ানা নদী বাংলাদেশের হবিগঞ্জ ও সুনামগঞ্জ জেলার একটি নদী। নদীটির দৈর্ঘ্য ৫৫ কিলোমিটার, গড় প্রস্থ ৪৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিবিয়ানা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৯।
নদী অববাহিকার আয়তন ১৫০ কিলোমিটার। এই নদীতে জোয়ারভাটার প্রভাব নেই।
বিবিয়ানা নদী বাংলাদেশের হবিগঞ্জ জেলার নবীগঞ্জ উপজেলার উত্তর সীমানা এলাকার কুশিয়ারা নদী থেকে বের হয়ে নবীগঞ্জের উত্তর সীমানার নিকট দিয়ে কিছুটা পথ পশ্চিমমুখো হয়ে পুনরায় কুশিয়ারা নদীতে পতিত হয়েছে। যেখানে কুশিয়ারা নদীর সাথে মিলেছে সে স্থানটি সুনামগঞ্জ জেলার দিরাই উপজেলার অন্তর্গত।
সিঙ্গাপুর জাতীয় ক্রিকেট দল
সিঙ্গাপুর জাতীয় ক্রিকেট দল আন্তর্জাতিক ক্রিকেট অঙ্গনে সিঙ্গাপুরের প্রতিনিধিত্ব করছে। ১৯৭৪ সালে দলটি আন্তর্জাতিক ক্রিকেট কাউন্সিলের সহযোগী সদস্য হিসেবে অন্তর্ভুক্ত হয়। ১৯৮৬ ও ২০০৫ সালের প্রতিযোগিতা বাদে আইসিসি ট্রফির প্রতিটি আসরে (বর্তমান আইসিসি বিশ্বকাপ বাছাইপর্ব) অংশ নিয়েছে। ২০০৮ সালে বিশ্ব ক্রিকেট লীগ ৫ম বিভাগে তারা পঞ্চম স্থান দখল করায় ২০০৯ সালে আইসিসি বিশ্বকাপ বাছাইপর্বে খেলার সুযোগ হারায়।
এছাড়াও দলটি এসিসি ট্রফি ও এর পূর্বসূরী দক্ষিণ পূর্ব এশিয়ান টুর্নামেন্টের প্রতিটি আসরে খেলে। প্রতি বছর মালয়েশিয়ার বিপক্ষে তিনদিনের খেলায় সদারা কাপে ও একদিনের সিরিজে স্তান নাগাইয়া ট্রফিতে খেলে। ১৯৯১ থেকে ২০০৪ সাল পর্যন্ত টুঙ্কু জাফর কাপে মালয়েশিয়া, হংকং ও থাইল্যান্ডের সাথে খেলে।
১৮৩৭ সালে সিঙ্গাপুরে সর্বপ্রথম ক্রিকেট খেলার কথা জানা যায়। সিঙ্গাপুর ফ্রি প্রেসে মি. জেড অভিযোগ করেন যে, গীর্জার কাছাকাছি ক্রিকেট খেলার ফলে রবিবাসরীয় বিশ্রামে ব্যাঘাতের সৃষ্টি ঘটে। এরফলে ১৯৩০-এর দশক পর্যন্ত স্থানটিতে রবিবারে খেলা নিষিদ্ধ ঘোষণা করা হয়।
ভ্রমণতরীতে কর্মকর্তাগণ বিনোদনের উদ্দেশ্যে ক্রিকেট খেলেছেন। ১৮৫২ সালে সিঙ্গাপুর ক্রিকেট ক্লাব প্রতিষ্ঠিত হয়। একই বছর নিজেদের মধ্যে তারা প্রথম খেলায় অংশ নিয়েছিল। কিন্তু শুরুর দিকে খেলার মান ভীষণ দূর্বল ছিল। ১৮৬৫ সালের পূর্ব পর্যন্ত কোন দলই শতাধিক রান করতে পারেনি। দুই বছর পর প্রথম ক্রিকেটার হিসেবে লুইস গ্লাস সেঞ্চুরি করার বিরল কৃতিত্ব অর্জন করেন।
ব্রিটিশ মালয়ের অন্তর্ভুক্ত পেনাং, পেরাক ও কুয়ালালামপুরের বিপক্ষে সিঙ্গাপুর ক্রিকেট ক্লাব খেলতে শুরু করে। এরফলে হংকংয়ে দল প্রেরণের জন্য আমন্ত্রণ আসে। এভাবেই আন্তঃবন্দর খেলার ন্যায় দীর্ঘকালীন সিরিজের সূত্রপাত ঘটে যা ১৯৮৭ সাল পর্যন্ত চলমান ছিল।
হংকংয়ের কাছ থেকে আমন্ত্রণ পাবার পর ১৮৯০ সালে স্ট্রেইটস সেটেলম্যান্ট ক্রিকেট দল গঠিত হয়। দলটি দুইটি দুই-দিনের খেলায় অংশ নিলেও উভয়টিতেই পরাজিত হয়। পরের বছর হংকং ও সিলন সিঙ্গাপুরে খেলতে যায়। স্বাগতিক দল উভয়টিতেই জয় পায় ও সিলন/হংকংয়ের সম্মিলিত দলের বিরুদ্ধে ড্র করে।
১৯৭৪ সালে সিঙ্গাপুর আইসিসি’র সহযোগী সদস্যের মর্যাদা পায়। তিন বছর পর প্রথমবারের মতো সদরা কাপের শিরোপা পায়। ১৯৭৮ সালে সফরকারী ভারতের বিপক্ষে খেলে। ঐ খেলাটি ড্রয়ে পরিণত হয়। ১৯৭৯ সালে ইংল্যান্ডে অনুষ্ঠিত প্রথম আইসিসি ট্রফিতে গ্রুপ পর্যায়ে ৪র্থ স্থান দখল করে। দলটি কেবলমাত্র আর্জেন্টিনার বিপক্ষে বিজয়ী হয়। ১৯৮২ সালের প্রতিযোগিতায় গ্রুপ পর্বে ৮ দলের মধ্যে ৪র্থ স্থান পায়। কিন্তু, ১৯৮৬ সালের প্রতিযোগিতায় চাকুরী থেকে ছুটি না পাওয়ায় অনেক খেলোয়াড় অংশ না নেয়ায় নিজেদের নাম প্রত্যাহার করে।
কাবুকি
কাবুকি (歌舞伎?) বিশেষ জাপানী ধ্রুপদী নাট্যধারা । সাধারণের রঙ্গালয় হিসাবে এই নাট্যধারার আবির্ভাবকাল সপ্তদশ শতাব্দী। কাবুকির অভিনয় আঙ্গিকে নো-নৃত্য এবং পুতুলনাচের প্রভাব আছে। এই নাট্যধারার আবিষ্কর্তা একজন মহিলা হলেও এখানে স্ত্রী ও তরুণদের অভিনয় নিষিদ্ধ করা হয়েছিলো। নাচের সাথে কড়া সাজ,মূকাভিনয়, স্থির আর সঞ্চালিত দেহভঙ্গি, ভাব প্রকাশের সাবেকি পদ্ধতি, ইঙ্গিত আর প্রতীকের ব্যবহার এর প্রধান উপকরণ। সংলাপ সংক্ষিপ্ত । গায়ক মঞ্চের বামদিক থেকে ঘটনা এবং চরিত্রের মানসিকতা বর্ণনা করে, সঙ্গে থাকে সামিসেন বাদক। প্রেক্ষাগৃহের মধ্য দিয়ে মঞ্চের ডানদিকে প্রসারিত থাকে একটি কাঠের পথ হানামিচি যার উপর দিয়ে অভিনেতারা যাওয়া-আসা করেন। এর সামনে মঞ্চে ঘেরা স্থানে বাদ্যকারদের আসন। ঘূর্ণমান মঞ্চ ও যান্ত্রিক কৌশলের মাধমে মঞ্চাভিনেতাদের উপরে ওঠানোর প্রথা প্রাচীন কাল থেকেই চলে আসছে।
কাবুকি নাটকের ইতিহাসে দেখা যায় ১৬০৩ সালে ইজুমো নো ওকুনি শুখনো নদীখাতে বিশেষ এক ধরণের নৃত্যনাট্যের সূচনা করলেন, এই নাটকের সমস্ত রকম অভিনয় মেয়েরাই করতো । এই মহিলা কাবুকিদের অন্না-কাবুকি বলা হতো। সেটা ছিলো মহিলা কাবুকির যুগ (১৬০৩-১৬২৯) । অতি দ্রুত তা জনপ্রিয়তার শিখরে পৌঁছে গেল এবং কাবুকি তার সহজাত পথ ভুলে নিছকই বিনোদনের পথে পা বাড়ালো। নাটকের অভিনেত্রীরা সহজেই যৌনপেশায় যুক্ত হতে লাগলো । তাই এই সময় কাবুকি নাট্যধারাকে বারাঙ্গনাদের নৃত্য সংগীত বলা হতে থাকলো। জাপানের সামাজিক সংস্কৃতির সঙ্গে এই পরিবর্তিত কাবুকি সংস্কৃতি মিশে গিয়ে সামাজিক অবক্ষয়ের সূচনা হতেই তৎকালীন জাপানের শোগুন শাসক ১৬২৯ সালে এই মহিলা কাবুকি বা অন্না-কাবুকিকে নিষিদ্ধ ঘোষণা করেন। অন্না-কাবুকিকে অনুসরণ করে জাপানের একদল উৎসাহী তরুণেরা ওয়াকাসু-কাবুকি অভিনয় করতে শুরু করে , কিন্ত এরাও যৌনকর্মে সক্ষম হওয়ায় শোগুন শাসক অন্না-কাবুকির মতোই ওয়াকাসু-কাবুকিকেও নিষিদ্ধও করেন। সুতরাং, অনিবার্যভাবেই কাবুকি নাট্যধারা সপ্তদশ শতকের মাঝামাঝি প্রাপ্তবয়স্ক পুরুষদের হাতে গিয়ে পড়ে। প্রাপ্তবয়স্ক পুরুষ অভিনীত এই কাবুকিকে বলা হতো ইয়ারো-কাবুকি।
ইয়ারো কাবুকিদের মধ্যে যারা মহিলা চরিত্রে অভিনয় করতো তাদের বলা হতো 'অন্নাগাতা'। নারী বর্জিত এই নাট্যধারা বেশ চলছিলো ; কিন্তু সমস্যাটা দেখা দিলো কিছুদিন পর। অন্নাগাতারা নারী চরিত্রে অভিনয় করতে করতে নিজেদের মধ্যে নারীসুলভ আচরণের লালন করতো, ফলে এইসব অভিনেতাগণ পুরুষ-নারী উভয়ের কাছেই যৌনকর্মী হিসাবে গ্রহণযোগ্য হয়ে উঠত । সঙ্গত কারণে শোগুন প্রসাশন 'অন্নাগাতা' ও ওয়কাসু কাবুকিদের নিষিদ্ধ করেছিলেন । অবশ্য আরও পরে ১৬৫২ সালে এদের উভয়ের উপর থেকে এই নিষেধাজ্ঞা প্রত্যাহার করে নেওয়া হয়।
যৌথ নদী কমিশন
যৌথ নদী কমিশন হচ্ছে ভারত-বাংলাদেশ দ্বিপাক্ষিক সম্পর্কের বিষয়। ১৯৭২ সালের ১৯ মার্চ ভারতের প্রাক্তন প্রধানমন্ত্রী ইন্দিরা গান্ধী ও বাংলাদেশের জাতির জনক শেখ মুজিবুর রহমান একটি বহুব্যাপী বাংলাদেশ-ভারত মৈত্রী, সহযোগিতা ও শান্তিচুক্তি স্বাক্ষর করেন। এই চুক্তি অনুযায়ী জলসম্পদ বণ্টন, সেচ, বন্যা ও ঘুর্ণিঝড় নিয়ন্ত্রণের মতো সাধারণ বিষয়গুলির জন্য একটি যৌথ নদী কমিশন গঠন করা হয়। এবং উক্ত চুক্তি অনুসারে পানিসম্পদ, সেচ, বন্যা ও ঘূর্ণিঝড় নিয়ন্ত্রণের জন্য সাধারণ আগ্রহ ও যৌথ ব্যবহারের উদ্দেশ্যে দুইটি দেশ একত্রে কাজ করার অঙ্গীকার করে। কমিশনের প্রতিবেদন ও পাঠ ১৯৭৫, ১৯৭৮ ও সবশেষে ১৯৯৬ সালের গঙ্গার জল বণ্টনের ক্ষেত্রে বিভিন্ন চুক্তিতে উপনীত হতে সাহায্য করে।
সাখিয়াজিন এলবেগদর্জ
সাখিয়াজিন এলবেগদর্জ (, জন্ম: ৮ মার্চ, ১৯৬৩) জেরেগ এলাকায় জন্মগ্রহণকারী মঙ্গোলিয়ার বিশিষ্ট রাজনীতিবিদ। বর্তমানে তিনি মঙ্গোলিয়ার রাষ্ট্রপতির দায়িত্ব পালন করছেন। এরপূর্বে দেশের প্রধানমন্ত্রী ছিলেন। মঙ্গোলিয়ায় গণতন্ত্রের প্রধান রূপকার তিনি। তাঁকে দেশের উদীয়মান অর্থনীতি বিকাশে অন্যতম প্রধান দিকপাল হিসেবে বর্ণনা করা হয়।
পরিবারের আট ভাইয়ের সর্বকনিষ্ঠ তিনি। সীমান্তবর্তী এলাকায় ১৯৩৯ সালের খালখিন গোল যুদ্ধের প্রেক্ষিতে তাঁর পরিবার আর্দেনেত সিটিতে চলে আসেন। সেখানকার বিদ্যালয়ে অধ্যয়ন করেন ও ১৯৮১ সালে পড়াশোনা শেষ করেন।
১৯৮১-৮২ অর্থ বছরে আর্দেনেত কনসার্ন নামের কপার আকরিক খনি ও প্রক্রিয়াকরণ প্রতিষ্ঠানে কাজ করেন। ১৯৮২ সালে সেনাবাহিনীতে অন্তর্ভুক্ত হন। উলান ওদ নামীয় সেনাবার্তায় কবিতা পাঠান। এতে সেনা কর্তৃপক্ষ বেশ আগ্রহান্বিত হন। এরফলে ১৯৮৩ সালে সাবেক সোভিয়েত ইউনিয়নের মিলিটারী পলিটিক্যাল ইনস্টিটিউটে সেনা সাংবাদিকতা ও মার্কসবাদ-লেনিনবাদ বিষয়ে অধ্যয়ন করার সুযোগ পান। ১৯৮৮ সালে সাংবাদিকতা বিষয়ে ঐ প্রতিষ্ঠান থেকে স্নাতক ডিগ্রী লাভ করেন। এরপর উলান ওদ সংবাদপত্রে কাজ করতে শুরু করেন।
দেশের প্রধানমন্ত্রী হবার প্রথম মেয়াদের পর ইউনিভার্সিটি অব কলোরাডো বুল্ডার্স ইকোনমিক ইনস্টিটিউটে এক বছর পড়াশোনা করেন। এরপর হার্ভার্ড বিশ্ববিদ্যালয়ে পূর্ণাঙ্গ বৃত্তি নিয়ে পড়েন। ২০০২ সালে জন এফ. কেনেডি স্কুল অব গভর্নমেন্ট থেকে জনপ্রশাসনে স্নাতকোত্তর ডিগ্রী পান।
২০ আগস্ট, ২০০৪ তারিখে দ্বিতীয় মেয়াদে প্রধানমন্ত্রী মনোনীত হন। এবার জোট সরকারের প্রধান হিসেবে এ দায়িত্ব পান। ২১ নভেম্বর, ২০০৫ তারিখে মার্কিন রাষ্ট্রপতি জর্জ ডব্লিউ. বুশ উলানবাটারে এলবেগদর্জের সাথে সৌজন্য স্বাক্ষাতে মিলিত হন। এ সময় তিনি তাঁর সম্বন্ধে বলেন যে, বিশ্ব গণতন্ত্রের উন্নয়নে আপনার ন্যায় ব্যক্তিদের প্রয়োজন।
২৪ মে, ২০০৯ তারিখে অনুষ্ঠিত রাষ্ট্রপতি নির্বাচনে ৫১.২১% ভোট পেয়ে নির্বাচিত হন। নিকটতম প্রতিদ্বন্দ্বী এখবায়ার পেয়েছিলেন ৪৭.৪১% ভোট। অতঃপর ১৮ জুন, ২০০৯ তারিখে রাষ্ট্রপতি হিসেবে শপথ নেন।
১৯৯০ সালে মঙ্গোলিয়ায় গণতান্ত্রিক আন্দোলনে অন্যতম প্রধান নেতা হিসেবে ভূমিকা রাখেন। এরফলে দীর্ঘ ৭০ বছর পর সমাজতান্ত্রিক শাসন ব্যবস্থা থেকে গণতন্ত্রের দিকে ধাবিত হয় মঙ্গোলিয়া। এছাড়াও, ১৯৯২ সালে দেশের খসড়া সংবিধানের সহঃউদ্যোক্তা ছিলেন যাতে গণতন্ত্রের নিশ্চয়তা ও মুক্ত বাজার অর্থনীতির দিক-নির্দেশনা ছিল। তাঁর সমর্থকদের কাছে তিনি মুক্তিযোদ্ধা এবং "গণতন্ত্রের সোনালী চড়ুই পাখী' নামে পরিচিত তিনি।
দেশের প্রধান স্বাধীন সংবাদপত্র আর্দচিলালের প্রতিষ্ঠাতা তিনি। এছাড়াও, মঙ্গোলিয়ার প্রথম স্বাধীন টেলিভিশন সম্প্রচার কেন্দ্র প্রতিষ্ঠায় গুরুত্বপূর্ণ সহযোগিতা করেছেন।
তাঁর শাসনামলে দূর্নীতি উৎপাটন, পরিবেশ সংরক্ষণ, মহিলাদের অধিকার নিশ্চিতকরণ, বিচারব্যবস্থা পুণঃগঠন, নাগরিক সম্পৃক্ততা, অর্থনৈতিক উদারনীতি গ্রহণ ও বেসরকারীকরণ, সম্পত্তির অধিকার, মৃতদণ্ডের সাজা বিলোপনের ন্যায় বিষয়গুলো প্রাধান্য পেয়েছে।
নাগেশ্বরী নদী
নাগেশ্বরী নদী বাংলাদেশের ময়মনসিংহ জেলার ময়মনসিংহ সদর উপজেলা, ফুলবাড়িয়া ও ত্রিশাল উপজেলার একটি নদী।
নাগেশ্বরী নদী বারোমাসি প্রকৃতির নয়। বর্ষাকালে পানি প্রবাহ বেড়ে যায়, যদিও নদীটিতে বন্যা হয় না। এই নদীতে জোয়ারভাটা খেলে না।
কাঁচামাটিয়া নদী
কাঁচামাটিয়া নদী বাংলাদেশের বাংলাদেশের উত্তর-পূর্বাঞ্চলের ময়মনসিংহ জেলার ঈশ্বরগঞ্জ ও নান্দাইল উপজেলার একটি নদী। নদীটির দৈর্ঘ্য ৫০ কিলোমিটার, গড় প্রস্থ ১১৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাঁচামাটিয়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১০।
কাঁচামাটিয়া নদীটি ঈশ্বরগঞ্জ উপজেলার সোহাগী ও সরিষা বিল এবং পার্শ্ববর্তী নিচু এলাকা থেকে উৎপন্ন হয়ে ময়মনসিংহ জেলার নান্দাইল উপজেলার পুরাতন ব্রহ্মপুত্র নদীতে পতিত হয়েছে। নদীটি শুষ্ক মৌসুমে শুকিয়ে যায়।, কোথাও কোথাও মোটেই পানি থাকে না। সাধারণত ডিসেম্বর থেকে ফেব্রুয়ারি মাস পর্যন্ত পানিপ্রবাহ থাকে না। ফলে নদীটি মৌসুমি প্রকৃতির। এই নদীতে জোয়ারভাটা খেলে না।
কাঁচামাটিয়া নদীর গভীরতা ৩.৫ মিটার। নদী অববাহিকার আয়তন ২০০ বর্গকিলোমিটার।
এম-১০৫ (মিশিগান হাইওয়ে)
এম-১০৫ হল যুক্তরাষ্ট্রের মিশিগান অঙ্গরাজ্যের থাম্ব অঞ্চলের একটি প্রাক্তন রাজ্য ট্রাঙ্কলাইন মহাসড়ক। এটি পাপলের এম-৫৩ এবং এলক্টনের কাছে এম-৮৩ (বর্তমানে এম-১৪২) এর মধ্যে সংযোগ স্থাপনকারী রুট হিসাবে ব্যবহৃত হয়েছিল। রুটটি ১৯২০ এবং ১৯৩০ এর দশকে ব্যবহৃত হয়েছিল, যা পরবর্তিতে আর রাজ্য মহাসড়ক হিসাবে পুনঃপ্রতিষ্ঠিত হয়নি।
পাপলের ক্ষুদ্র কমিউনিটিতে এম-৫৩ (ভ্যান ডেকি রোড) ব্যাটএক্সসের দিকে পূর্ববাঁক নেওয়ার ঠিক আগে এম-৫৩ এর একটি সংযোগস্থল থেকে শুরু হয়েছে। রাস্তাটি টিনবাগ রোড নামে প্র্রথমে উত্তরদিকে, তারপর উত্তরপশ্চিম দিকে এগিয়ে গিয়ে পিনবাগ নদী অতিক্রম করেছে। এরপর স্টেইন রোডের সাথে সংযোগ স্থাপন করে এবং পরে এম-১০৫ উত্তর দিকে গ্রাম ও কৃষি অঞ্চলের মধ্য দিয়ে প্রায় তিন মাইল এগিয়ে গিয়ে, এলক্টন এর কয়েক মাইল পূর্বদিকে এম-৮৩ (পিজিয়ন রোড) এর সাথে সংযোগ স্থাপন করে শেষ হয়েছে। এটি এম-৫৩ ও এম ৮৩ এর মধ্যে সংযোগস্থানকারী একটি সংক্ষিত সংযোগ মহাসড়ক।
এম-১০৫ মানচিত্রে প্রথম ১৯২৮ সালে সংযোজন করা হয় এবং ১৯৩৯ সাল পর্যন্ত রাজ্য নিয়ন্ত্রিত মহাসড়ক হিসাবে ব্যবহৃত হয়। ১৯৩৯ সালে রাস্তাটি স্থানীয় নিয়ন্ত্রনে ছেড়ে দেওয়া হয় এবং রাজ্য মহাসড়কের তালিকা থেকে বাদ দেওয়া হয়। এরপর থেকে এ নাম আর ব্যবহার করা হয়নি।
ব্যক্তিগত উন্নয়ন
ব্যক্তিগত উন্নয়ন () সম্বন্ধীয় কার্যক্রমে যেগুলো অন্তর্ভুক্ত হয় সেগুলো হচ্ছে অনন্যতা এবং সচেতনতা বৃদ্ধি, সম্ভাবনা এবং বিশেষ দক্ষতা গঠন, মানব সম্পদ বা আত্মিক মূলধন বৃদ্ধি এবং কর্মের সামর্থ্য বৃদ্ধি করা এবং সহজ করা, জীবনের গুণাবলীকে প্রবল করা এবং স্বপ্নগুলো এবং উচ্চাকাঙ্ক্ষাগুলোর স্পষ্ট উপলব্ধি ঘটানো যাতে সেগুলো কাজে লাগানো যায়, ধারণাটি কেবলমাত্র আত্ম-সহায়তার মধ্যে সীমিত নয়, বরং রীতি এবং অরীতি কার্যক্রমগুলো অন্তর্ভুক্ত যাতে অন্যান্যদেরকেও উন্নত করার জন্য ভূমিকা নেওয়া যায় যেমন শিক্ষক, নির্দেশক, পরামর্শদাতা, ব্যবস্থাপক, জীবন শিক্ষক বা গুরু। যখন প্রতিষ্ঠানগুলো প্রসঙ্গে ব্যক্তিগত উন্নয়ন জায়গা নেয় বা অবস্থান করে, ইহা সুপারিশ করে পদ্ধতি, কার্যক্রম, সরঞ্জাম, প্রযুক্তি এবং নির্ধারণ প্রণালী যা সংগঠনগুলোর কর্মচারী পর্যায়ে ব্যক্তিগত উন্নয়নকে সমর্থন করে। অনন্যতা মানে ভিন্ন নয়, একই অবস্থার মতন, যেমন আছে তেমন অবস্থায় বিরাজ করা।
ব্যক্তিগত উন্নয়ন অন্তর্ভুক্ত করে পরবর্তী কার্যক্রমগুলো:
ব্যক্তিগত উন্নয়ন আরও সংযুক্ত করতে পারে অন্যান্য লোকজনের উন্নয়নকে। ইহা হয়ত ভূমিকার মাধ্যমে জায়গা নিতে পারে যেমন একজন শিক্ষক বা গুরু অথবা একটি ব্যক্তিগত দক্ষতায় (যেমন নির্দিষ্ট গুণসম্পন্ন ব্যবস্থাপকগণ যারা কর্মচারীদের কাজের সম্ভাবনা বিকশিত করার দায়িত্বে থাকেন) বা একটি পেশাদারি সেবা (যেমন প্রশিক্ষণ, নির্ধারণ বা গৃহে শিক্ষা দেওয়া)।
স্বকীয় বিকাশ এবং অন্যান্যদের উন্নয়ন ছাড়াইয়া, ব্যক্তিগত উন্নয়ন হচ্ছে অনুশীলন এবং গবেষণার একটি ক্ষেত্র। একটি অনুশীলন ক্ষেত্র রূপে ইহাতে অন্তর্ভুক্ত ব্যক্তিগত উন্নয়ন পদ্ধতিগুলো, শিক্ষণীয় অনুষ্ঠানগুলো, নির্ধারণ ব্যবস্থাগুলো, যন্ত্রগুলো এবং কৌশলগুলো। একটি গবেষণা ক্ষেত্র রূপে ব্যক্তিগত উন্নয়নের আলোচনা বিষয়গুলো ক্রমবর্ধমান ভাবে প্রকাশ পাচ্ছে বৈজ্ঞানিক সাময়িকীগুলোতে, উচ্চতর শিক্ষা পর্যালোচনায়, ব্যবস্থাপনা সাময়িকীগুলোতে এবং ব্যবসায়িক বইগুলোতে।
যেকোন রকমের উন্নয়ন – হতে পারে অর্থনৈতিক, রাজনৈতিক, জীববিজ্ঞান, সাংগঠনিক বা ব্যক্তিগত – প্রয়োজন একটি কাঠামোবদ্ধ কাজ যদি একজন জানতে চায় প্রকৃতপক্ষে পরিবর্তন হয়েছে কিনা। ব্যক্তিগত উন্নয়নের ঘটনায়, একজন স্বতন্ত্র প্রায়ই কাজ করেন যেন উন্নয়নের একজন প্রাথমিক বিচারক রূপে, কিন্তু যুক্তিসিদ্ধ উদ্দেশ্যের বিকাশে প্রয়োজন আদর্শ বিচারনীতি নির্ধারণ করা। ব্যক্তিগত উন্নয়নে কাঠামোবদ্ধ কাজগুলোতে অন্তর্ভুক্ত লক্ষ্যগুলো বা উচ্চাশাগুলো যা সীমা নিরূপণ করে একটি উন্নয়ন পথের প্রস্তর বরাবর এবং একটি প্রতিক্রিয়ামূলক ব্যবস্থা যা পরিবর্তনের ফলে তথ্য প্রদান করে।
মাওনা ইউনিয়ন
মাওনা ইউনিয়ন বাংলাদেশের গাজীপুর জেলার একটি প্রশাসনিক এলাকা।
এটি গাজীপুর জেলার শ্রীপুর উপজেলার অন্তর্গত।
৯টি ওয়ার্ড নিয়ে গঠিত মাওনার গ্রামগুলি হলোঃ দক্ষিণ বারতোপা, বারতোপা, ফুলানিরসিট, সিংদিঘী, সিংগারদিঘী,কপাটিয়াপাড়া, বদনিভাংগা, আকতাপাড়া, চকপাড়া, মাওনা উত্তর পাড়া, ভেরামতলি, বেতজুরি, হাসিখালি, জয়নাতলি ইত্যাদি
মাওনা ইউনিয়নের অন্যান্য গ্রামের তুলনায় বারতোপা গ্রামে শিক্ষার হার বেশি।
ব্যবসায়ীর সংখ্যা বেশি আকতাপাড়া, চকপাড়া, সিংগারদিঘী, সিমলাপাড়া।
বারতোপা গ্রামঃ
১.প্রফেসর ডাঃমোঃমুজিবুর রহমান, মেডিসিন বিভাগ,ঢাকা মেডিকেল কলেজ হাসপাতাল
২.মোয়াজ্জেম হোসাইন,কম্পিউটার ইঞ্জিনিয়া, আমেরিকা
৩.ডাঃমোঃমামুনুর রহমান
অ্যাডারস মাউথ
ম্যালাক্সিস "(বৈজ্ঞানিক না Malaxis)" বর্গটি অ্যাডারস মাউথ নামেই পরিচিত। এই বর্গটি উপ-পরজীবি (semi epiphytic) অর্কিড পরিবারভুক্ত।
"ম্যালাক্সিস" বর্গীয় নামটি গ্রিক শব্দজাত যার অর্থ হল মসৃণ ("smooth") এবং এটি পাতার কোমল বিন্যাসকে বোঝাতে ব্যবহৃত হয়।
আনুমানিক ১৮২টি প্রজাতি দেখা যায়, যাদের মধ্যে অধিকাংশই ক্রান্তীয় আবহাওয়ায় পরিলক্ষিত হয়। তবে কিছু প্রজাতি অবশ্য নাতিশীতোষ্ণ অঞ্চলে দেখা যায়।
এই উদ্ভিদগুলিকে এদের লিঙ্গরূপ হিসাবে চরিত্রার্পিত করা হয়, কারণ এদের সুস্পষ্ট ছদ্ম-কন্দ রয়েছে। এই ছদ্ম-কন্দ অর্থাৎ কন্দ বা ব্লাবের সমতুল্য বৈশিষ্ট্যপূর্ন, এই গুলি ক্ষুদ্র আকৃতির কিন্তু সুস্পষ্ট ভাবে পরিলক্ষিত হয়। লুক্কায়িত শীথ (sheaths)গুলি একটির উপর আরেকটি সাজানো। পাতাগুলি নরম, সাধারণত সবুজ বর্ণের এবং বৃহদাকৃতি সমান্তরাল শিরাবিশিষ্ট সুস্পষ্ট। কিন্তু মাঝেমধ্যে ফুল ফোটার সময় সমান্তরাল শিরাগুলি দৃশ্যমান হয় না। এদের পুষ্পবিন্যাস লম্বালম্বি হয় এবং ফুলের বিন্যাস দীর্ঘ ও পাতলা। ফুলগুলি অক্ষবরাবর প্রায় একই জায়গা থেকে সৃষ্টি হয়, একে পুষ্পের ছত্রবিন্যাস (umbels) বলা হয়।
ফুলগুলি খুব ছোট, সহজে ঝরে যায়, মাংসল, পুষ্পবৃন্তের চারিদিকে পরিবেষ্টিত। ওষ্ঠাকৃতি অংশটি বৃন্তস্তম্ভের মধ্যে শায়িত থাকে। পাপড়িগুলি পিছনদিকে বাকাঁনো এবং বৃত্যাংশ (sepals) অপেক্ষা পাপড়িগুলি অনেক সরু আকৃতির।
এই পুষ্প প্রজাতি এক সুবিশাল সংখ্যাগুরু অংশের দেখা পাওয়া যায় ওসানিয়া, আফ্রিকা এবং এশিয়া মহাদেশে। শুধুমাত্র দশটি প্রজাতি ব্রাজিল জাত; যেখানকার রুক্ষ, শুষ্ক জঙ্গলে, গাছ-পালার মৃত অংশে এদের দেখা যায়।
হারুনুর রশীদ (বীর প্রতীক)
হারুনুর রশীদ (১৯৪৮ - ২৭ নভেম্বর ১৯৭১) হলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
হারুনুর রশীদ পৈতৃক বাড়ি চুয়াডাঙ্গা জেলার সদর উপজেলার রাঙ্গিয়ারপোতা গ্রামে। তার পিতার নাম আহমেদ আলী মন্ডল এবং মায়ের নাম বিরাজ খাতুন। তার স্ত্রীর নাম ছুরাতন নেছা।
তিনি আওয়ামী লীগের রাজনীতির সাথে যুক্ত ছিলেন। তিনি মাত্র ২৩ বছর বয়সে যুদ্ধে যান এবং এসময় তিনি পড়াশোনার পাশাপাশি তার পিতার ব্যবসায় সহযোগীতা করতেন।
হারুনুর রশীদ ১৯৭১ সালে শিক্ষার্থী ছিলেন। পড়াশোনার পাশাপাশি যুক্ত ছিলেন ছাত্র রাজনীতির সঙ্গে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। মুক্তিযুদ্ধ আনুষ্ঠানিক রূপ পেলে তিনি ৮ নম্বর সেক্টরের চুয়াডাঙ্গা সাব-সেক্টরের অধিনায়ক নিযুক্ত হন। তার নেতৃত্বে বা পরিচালনায় অনেক যুদ্ধ সংঘটিত হয়। এর মধ্যে যদুপুর ক্যাম্প আক্রমণ অন্যতম। ১৯৭১ সালের আগস্ট মাসে বাংলাদেশের ভেতরে প্রাথমিক অবস্থান থেকে হারুনুর রশীদ নেতৃত্বে মুক্তিযোদ্ধারা রওনা হয়েছিলেন বিভিন্ন লক্ষ্যস্থলে। হারুনুর রশীদ তার সহযোগীদের নিয়ে যদুপুর পাকিস্তান সেনাদের ক্যাম্পে আক্রমন করার পরিকল্পনা করেন। ২৭ নভেম্বর (শনিবার) তার সহযোদ্ধাদের নিয়ে আক্রমণ করার পরিকল্পনা অনুযায়ী যদুপুর এর পাকিস্তানি ঘাঁটিকে ঘেরাও করেন। যদিও হারুনুর রশীদ ও তার সহযোদ্ধারা সংখ্যায় ছিলেন নগন্য। হারুনুর রশীদ তার সহযোদ্ধাদের আগে থেকেই সংকেতের অপেক্ষা না করে গুলি শুরু করতে নির্দেশ করেছিলেন। হঠাৎ গোলাগুলির প্রতিরোধে পাকিস্তানি ক্যাম্প থেকেও পাল্টা গুলি চালাতে থাকেন। ফলে হারুনুর রশীদ ও তার সঙ্গে থাকা সহযোদ্ধারা ক্রসফায়ারের মধ্যে পড়ে যান। তাদের মাথার ওপর দিয়ে ছুটে যায় অসংখ্য গুলি। সবকিছুই পরিকল্পনা অনুযায়ী হলেও হঠাৎ হানাদারের একটা বুলেট আঘাত হানে হারুনুর রশীদ এর বুকে। ঐ দিনে হারুনুর রশীদ এর গোলার বারুদে ৪ জন পাকিস্তানি সৈন্য নিহত হয়। অনেক কষ্টে হারুনুর রশীদের সহযোদ্ধারা ক্যাম্পের ভেতর থেকে বেরিয়ে আসতে সক্ষম হন। ঐ দিনে হারুনুর রশীদ শহীদ হন।
হারুনুর রশীদ এর একজন সহযোদ্ধা জালাল উদ্দীন হারুনুর রশীদের লাশের দাফন সম্পন্ন করেন। এখন সেখানে একটা কবরস্থান করা হয়েছে। হারুনুর রশীদের কবর সংরক্ষনের জন্য এখনও সরকারের পক্ষ থেকে কোনো পদক্ষেপ নেওয়া হয়নি।
১৯৭৩ সালে সরকার তাকে বীর প্রতীক সম্মাননা প্রদান করেন।
এম-১৪৭ (মিশিগান হাইওয়ে)
এম-১৪৭ যুক্তরাষ্ট্রের মিশিগান রাজ্যের একটি রাজ্য ট্রাঙ্কলাইন মহাসড়ক ছিল। রাস্তাটি উত্তর জ্যাকসনের এম-১০৬ থেকে শুরু হয়ে মিশিগান রাজ্য কারাগারের সামনে গিয়ে শেষ হয়েছে। ১৯৩৬ সালে তৈরি করা এ মহাসড়কটি ১৯৯১ সালে স্থানীয় নিয়ন্ত্রনে ছেড়ে দেওয়া হয়।
মিশিগান রাজ্য কারাগারের সম্পত্তির পশ্চিমে এম-১০৬ এর একটি সংযোগ থেকে রাস্তাটি শুরু হয়েছে। এরপর রাস্তাটি প্রায় দেড় কিলোমিটার পূর্ব দিকে এগিয়ে গিয়ে কারাগারের গেটের সাথে সংযোগ স্থাপন করে শেষ হয়। এটি গ্রান্ড ট্রাঙ্ক পশ্চিম রেলপথের একটি শাখা লাইন ছিল। ১৯৭৬ সালে রাজ্য কারাগারের সংযোগ হিসাবে এর ভূমিকা নিয়ে একটি পত্রিকার আর্টিকেলে বলা হয়, “এটি মিশিগান রাজ্য মহাসড়ক ব্যবস্থার সবচেয়ে সংক্ষিপ্ত মহাসড়ক, কিন্তু একবার যে এটির উপর দিয়ে ভ্রমণ করেছে, মনে হবে এম-১৪৭ পৃথিবীর সবচেয়ে লম্বা রাস্তা”।
রাজ্য ট্রাঙ্কলাইন যোগাযোগ ব্যবস্থার সাথে কারাগারের সম্পত্তির সংযোগেরস্থাপনের জন্য ১৯৩৬ সালে এম-১৪৭ কে মহাসড়কের তালিকাভূক্ত করা হয়। এটি ১৯৯১ সালে স্থানীয় রুট হিসাবে জ্যাকসন কাউন্টির নিকট ছেড়ে দেওয়ার আগ পর্যন্ত মিশিগান পরিবহন বিভাগের নিয়ন্ত্রনে ছিল।
চাঁদপুর চিলড্রেন'স অ্যাকাডেমী
চাঁদপুর চিল্ড্রেন্স অ্যাকাডেমি চাঁদপুর গ্রামে অবস্থিত একটি নার্সারি ও মাধ্যমিক, মিশ্র-শিক্ষাপ্রতিষ্ঠান। যেখানে বাংলা ও ইংরেজি উভয় মাধ্যমেই শিক্ষা দেওয়া হয়। এছাড়া এখানে আলাদা ভাবে ইসলামি শিক্ষাও দেওয়া হয়।
এই বিদ্যালয়টি প্রতিষ্ঠা করা হয় ১৯৯৫ খৃষ্টাব্দে। আব্দুস সামাদ ও মহাঃ মরতুজা আলি স্থানীয় আরও কয়েক জন সদস্যকে সঙ্গে নিয়ে এটি প্রতিষ্ঠা করেন। 
এটি এখন চাঁদপুর সহ এলাকার বৃহত্তর শিক্ষাপীঠ। যেখানে নার্সারি থেকে শুরু করে দশম শ্রেণী পর্যন্ত পড়ানো হয় বাংলা ও ইংরেজি দুই মাধ্যমেই। বর্তমানে এখানে কুরআন শিক্ষারও ব্যবস্থা করা হয়েছে। এটি বেসরকারি ভাবে পরিচালিত করা হয়।
রংপুর পলিটেকনিক ইনস্টিটিউট
রংপুর পলিটেকনিক ইনস্টিটিউট বাংলাদেশের রংপুরের একটি কারিগরি শিক্ষা প্রতিষ্ঠান। এটি দেশের অন্যতম প্রাচীন ও বৃহত্তম পলিটেকনিক ইনস্টিটিউট।
রংপুর পলিটেকনিক ইনস্টিটিউটটি রংপুর বিভাগের রংপুর শহরের জুম্মাপাড়ায় অবস্থিত। বিপরীতে বিভাগীয় কারিগরি শিক্ষাবোর্ড অবস্থিত।
১৮৮২ সালে প্রযুক্তি শিক্ষায় দক্ষ জনসম্পদ তৈরীর লক্ষে ‍“বেইলী ব্রীজ গোবিন্দ লাল টেকনিক্যাল স্কুল” নামে এ প্রতিষ্ঠানের যাত্রা শুরু হয়। ১৯৬২ খ্রিস্টাব্দে সিভিল ও পাওয়ার টেকনোলজি নিয়ে প্রতিষ্ঠিত হয় ‍“রংপুর টেকনিক্যাল ইন্সটিটিউট”। ১৯৬৮ খ্রিষ্টাব্দে মেকানিক্যাল ও ইলেকট্রিক্যাল টেকনোলজি অন্তর্ভুক্ত করে নতুন নামকরণ করা হয় ‍“রংপুর পলিটেকনিক ইন্সটিটিউট”। ১৯৭৪ খ্রিষ্টাব্দে এ ইন্সটিটিউট বর্তমান জুম্মাপাড়াস্থ কাম্পাসে স্থানান্তরিত হয়। পরবর্তিতে পর্যায়ক্রমে ১৯৯২ খ্রিস্টাব্দে ইলেকট্রনিক্স টেকনোলজি, ২০০২ খ্রিস্টাব্দে কম্পিউটার টেকনোলোজি এবং ২০০৬ খ্রিস্টাব্দে ইলেক্ট্রোমেডিক্যাল টেকনোলজি অন্তর্ভুক্ত করে প্রতিষ্ঠানকে সম্প্রসারিত করা হয়েছে।
মূল ক্যাম্পাসে রয়েছে তিন তলা বিশিষ্ট দুটি আকাদেমি ভবন, অফিস, লাইব্রেরী, আধুনিক যন্ত্রপাতি সমৃদ্ধ ওয়ার্কশপ ভবন, জিমনেশিয়াম ও ল্যবরেটরী এবং একটি ৫০০ জন ধারণ ক্ষমতা সম্পন্ন অডিটোরিয়াম। মূল ক্যাম্পাসে রয়েছে মসজিদ ও শহীদ মিনার।
প্রতিষ্ঠার প্রথম বর্ষে মাত্র ১২০ জন ছাত্র-ছাত্রী এবং চারটি প্রযুক্তি (সিভিল, ইলেট্রিক্যাল, মেকানিক্যাল ও পাওয়ার) নিয়ে ডিপ্লোমা-ইন-ইঞ্জিনিয়ারিং কোর্স চালু হয়েছিল। বর্তমানে অত্র প্রতিষ্ঠানে চার বছর মেয়াদি কোর্সে ৭ টি বিভাগ চলছে। এখানে প্রতিটি বিভাগে দু’টি করে শিফট চলমান এবং প্রতিটি শিফটে ৬০ জন করে মোট ১২০ জন শিক্ষার্থী ভর্তির সুযোগ পায়।রংপুর পলিটেকনিককে বাংলাদেশের সফলতম পলিটেকনিকের মর্যাদায় প্রতিষ্ঠিত করতে তৈরি করা হয়েছে 'রূপকল্প-২০১৮' । প্রাক্তন অধ্যক্ষ প্রকৌশলী খোন্দকার গোলাম মোস্তফার নেতৃত্বে শুরু হয়েছিল 'রূপকল্প-২০১৮'।
রংপুর পলিটেকনিকের দুইটি বৃহৎ খেলার মাঠ রয়েছে; যার একটি কলেজের ভিতরে, অপরটি কলেজের বাইরে তিস্তা ছাত্রাবাসের সামনে।
ছাত্রদের জন্য রয়েছে দুইটি এবং মেয়েদের জন্য একটি আবাসিক হল।
শাহজাহান কবির ছাত্রাবাসে মেধাক্রম অনুযায়ী ছাত্রদের চান্স দেওয়া হয়।
শিক্ষকদের জন্য দুইটি আবাসিক ভবন রয়েছে; যার একটি কলেজের ভিতরে, অপরটি তিস্তা ছাত্রাবাসের পাশে।
জলপান্না
জলপান্না (বৈজ্ঞানিক নাম: "Graphium cloanthus(Cramer)") এক প্রজাতির বড় আকারের প্রজাপতি, যার মূল শরীরটা কালচে খয়েরী বর্ণের এবং ডানায় বেগুনী নীল রঙের পটি দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রর সদস্য।
প্রসারিত অবস্থায় জলপান্নার ডানার দৈর্ঘ্য ৮৫-৯৫ মিলিমিটার হয়।
ভারতে প্রাপ্ত জলপান্না এর উপপ্রজাতি হল-
এই প্রজাপতিটি ভারতের জন্মু-কাশ্মীর থেকে অরুণাচল প্রদেশ, উত্তর-পূর্ব ভারত এবং হিমালয়ের ৯০০০ফুট উচ্চতা পর্যন্ত দেখা যায়। এছাড়া নেপাল, ভূটান, বাংলাদেশ, মায়ানমার এবং পাকিস্তানেও এদের পাওয়া যায়।
এই প্রজাপতিটির দুই ডানার আঁচলে সবজে-নীল রঙের পটি দেখা যায়। ডানার এই অংশের স্বচ্ছতা দেখলে মনে হয় যেন নীলচে সবুজ পাতলা কাঁচ বসানো আছে। পিছনের ডানার নীচের পিঠে কয়েকটা কালো বিন্দু যুক্ত লাল ছোট ছোপ দেখা যায়। 
স্ত্রী এবং পুরুষ উভয় জলপান্নাদের লেজ দেখা যায়। এরা ওড়ে দ্রুত গতিতে। ফুলের মধুর প্রতি আকর্ষণ দেখা যায়। পুরুষ জলপান্নাদের ভিজে বালিতে অন্যান্য প্রজাতির প্রজাপতিদের সাথে জলপান করতে দেখা যায়। এরা গাছের চারিপাশে চক্রাকারে দ্রুত উড়ান দিতে পছন্দ করে।এই শূককীট পরিবারভুক্ত Miliusa velutina, এবং ইত্যাদি গাছের পাতার রসালো অংশ আহার করে।
কেন্দ্রীয় চলচ্চিত্র অনুমোদন পর্ষদ
কেন্দ্রীয় চলচ্চিত্র অনুমোদন পর্ষদ বা সেন্সরবোর্ড ভারতের কেন্দ্রীয় সরকার অধিনস্থ সংস্থা। যা সাধারণত ফিল্ম, ধারাবাহিক, বিজ্ঞাপন ইত্যাদি চলচ্চিত্রের প্রমাণিকরণ করে। উপরিউক্ত বিষয়গুলিকে তাদের প্রেক্ষাপটেরর উপর ভিত্তি করে বিভিন্ন শ্রেণী প্রদান করে যেমন (A)। এটি পরিচালনা করে ভারতের তথ্য ও সম্প্রচার মন্ত্রণালয়।
কেন্দ্রীয় চলচ্চিত্র প্রমাণন পর্ষদ সাধারণত ৪ প্রকারের শ্রেণী বিভাগ করে যথাঃ-
বাড়েরা নদী
বাড়েরা নদী বাংলাদেশের ময়মনসিংহ জেলার ময়মনসিংহ সদর ও ত্রিশাল উপজেলার একটি নদী। এই নদীতে সারাবছর পানিপ্রবাহ থাকে না। ময়মনসিংহ শহরের সব নোংরা পানি এই নদীতে গিয়ে পড়ে। এই নদীতে জোয়ারভাটা খেলে না। নদীটিতে সাধারণত বন্যা হয় না।
বাড়েরা নদী ময়মনসিংহ সদর উপজেলার দাপুনিয়া ইউনিয়নে সুতিয়া নদী থেকে উৎপত্তি লাভ করেছে। নদীটি উৎসমুখ থেকে পূর্বদিকে প্রবাহিত হয়ে বাড়েরা ইউনিয়নে প্রবেশ করেছে এবং বাড়েরা-ঘাগরা অঞ্চলে এটি বাড়েরা নদী নামে পরিচিত। ভাবখালি ইউনিয়নে এটি পাগারিয়া নদী নাম ধারণ করেছে এবং সেই নামেই ত্রিশাল উপজেলায় প্রবাহিত হয়েছে।